
KIBABA 1. KUSEMWA KWA YESU KILISHITU, MUPULUSHI WETU 


Hrid: pr- My y WAA Mateo 1:18-35 
WAL hu kaa X: T IBe Sa 

iyi Mi ji WANANE } °Kabiji kusemwa kwa Yesu Kilishitu 
alia | ya 









kwajinga byonkabye: Inanji Maliya byo 
bamwipwizhe kwi Yosefwa, po bakiji 
bakyangye kwilajika, bamumwene kasa 


SI T 
aa NE 


aimita jimi ja ku Mupashi Wazhila. !°Kabiji 
Yosefwa mwata wanji, byo aji waoloká, 
kechi waswile kumulengesha bumvu ku 
meso a bonse ne, wafukwile mba, 
Nkamukaine ku mbaji. 2" Kabiji byo 
akilangulukilenga byobyo, ponkapo, malaika 
wa Nkambo wamwekele mu kiloto amba, Obewa Yosefwa, mwana Davida, kuchina kumulajika 
mukazhobe Maliya ne: mambo awa ye aimita munda mwanji ye wa kwa Mupashi Wazhila. 


CES 
Ua 


kaya 


2 lKabiji aye ukasema mwana wa mulume; ne obewa ukamutumba jizhina janji amba YESU; 
mambo aye yenka ukebapulusha bantu banji ku mambo abo. Kabiji bino byonse 


byamwekele” mba, kifike akya kyo aambile Nkambo mu ngauzhi wanji, amba, 23 Talai! muzhike 
wa kishinka wabula kusambakanapo na mwanamulume ukemita jimi, ukasema mwana wa 
mulume, Kabiji bakamutumba jizhina janji amba Emanuele (pa kulumbulula, ko kuba mba, Lesa 


tuji nanji). ?4Kabiji pa kubuka mu tulo, Yosefwa waubile monka mo amulayile malaika wa 


Nkambo, ne kumulajika wamulajikile mukazhanji; 29 pakuba kechi wasambakene nanji ne poso 
byo asemene mwana: kabiji wamutumbile jizhina amba YESU. 


BYA KUBA 

A. Ku mpelo ya mepuzho onse musakutana mpunzha ya kunemba mukumbu wenu. Inge 
1. Jizhina ja inanji Yesu jo ji ka? 
2. Yesu waimichilwe ku 

Kino kitumwesha' mba Lesa ye Shanja Yesu mambo Mupashi Wazhila ne Lesa ye umo. 
3. Ye ñanyi wamwekele kwi Yosefwa mu kiloto ne kumubula'mba, “Kuchina kumulajika 
mukazhobe Maliya ne: mambo aye ye aimita munda mwanji ye wa kwa Mupashi 
Wazhila?” 

4. Jizhina jikwabo ja kwa Yesu japanwa. Jo ji ka? 
5. Jizhina ja Emanuele pa kulumbulula ko kuba'mba ka? 
(byambo bisatu) 

B. Labijilai uno veleshi: 

“ne Obewa ukamutumba jizhina janji amba YESU; mambo aye yenka ukebapulusha 
bantu banji ku mambo abo.” —Mateo 1:21 

















YESU BYO AKONSHA KWITUPULUSHA NA BUBI 


Yesu kechi wajinga na shanji wa panopantanda ne. Mupashi Wazhila ye 
Shanji. O ene mambo mashi anji o aji a bulesa kabiji o ene mambo o 
akonshesheshe kufwa pa musalabu na mambo a bubi bwetu. Yesu wajinga 
kitapisho kyalumbuluka kya bubi mambo kechi walengele mambo ne. 
Yesu ye watoka ne kuzhila. Yesu waishile panopantanda mu kwitupulusha 





ku mambo etu. O ene mambo o twakonshesha kwita Yesu ke Mupulushi 
wetu. Waishile mu kwitupulusha. 


YESU YE LESA - WAISHILE MU BUMUNTU 








KIBABA 2. BA MANA BAIYA MU KUMONA YESU 


lKabiji Yesu, byo asemenwe mu 
Betelema wa mu Yudea mu myaka ya 
Heloda mfumu, ponkapo, ba mana ba 
ku musela basolomokele ku 


Yelusalema’mba, ?Lelo uji pi 
wasemwa Mfumu wa Bayudea? 
mambo kabangabanga kanji 
twikamwene ku musela, kyo twaishila 


kumupopwela. SNe Heloda mfumu pa 
kumvwa, waubile kijikila, ne bonse ba 





mu Yelusalema pamo. 4Kabiji pa kwibakonkanya bañanga bakatampe ne banembeshi ba bantu, 
wibepwizhe mba, Kukasemwa Kilishitu kwe? “Kumvwa abo bamwambile mba, Mu Betelema wa 


mu Yudea; mambo byonka byo banembele ku ngauzhi wa Lesa amba, OKabiji obewa Betelema 
wa mu kyalo kya Yuda, kechi wi mucheche wa mu bilolo bya mu Yuda ne: mambo monka mobe 


mukafuma mfumu, ye ukekala kafunga wa bantu bami bena Isalala. TPonkapo Heloda wibechile 


ku mbaji aba ba mana, ne kumvwa waumvwine juba jine jo kamwekelemo kabangabanga. Kepo 
ebatumine ku Betelema, amba, Yainga, kamukebeshai bulongo ao mwana; kabiji pa kumutana, 


mubwele, mumbule, ne amiwa namiwa nkayeko, nkamupopwele. INe abo, pa kumumvwa 
mfumu, ke baye ne kuya; kabiji ne aka kabangabanga, ko bamwene ku musela, ke 
kebatangijileko, poso byo kafikile pají 


mwana, kaimene peulu. l0Ponkapo pa 
kwikamona kabangabanga, basekele na 


lusekelo lukatampe lwine. llKabiji pa 
kutwela mu nzubo bamwene mwana sa 
aji ne inanji Maliya; ke bamulambile 
ne kumulambila panshi ne 
kumupopwela; ponkapo basolwele 
nsabo yabo ne kumupa bya bupetu, 
bya ngolode ne libona ne mola. 


l2Kabiji byo bebajimwine kwi Lesa 
mu kiloto amba, Inge mubwele kwi 
Heloda ne, babwelele kwabo mu 





jishinda jikwabo. > Kabiji byo bafumineko, ponkapo malaika wa Nkambo wamwekele kwi 
Yosefwa mu kiloto, amba, Buka, utwale mwana ne inanji, unyemene mu Ijipita, ukekale monka 


poso nkakubule; mambo Heloda ukasaka kumukeba mwana amba, Namwipaye. l4Ķkabiji byo 


abukile waimene bufuku, wasendele mwana ne inanji, ke baye ne kuya mu [jipita; t3 waikelenga 
monka poso byo afwile Heloda: kufikizha akya kyo aambile Nkambo mu kanwa ka ngauzhi wanji 


amba, Mu Ijipita mo mo naichile mwanami. lêkepo Heloda, pa kumona byo bamwendeleka ku 
ba mana, wabukile bingi bukaji. Ponkapo wibemenye bantu ne kwibepaya wibepayile bana 
bonse ba bachebache ba balume ba mu Betelema, ne ba monse mu mbaji, ne ba myaka ibiji, ne 


bakyangye kufikizha myaka ibiji monka mo aumvwijile mwaka ku ba mana. l7Kepo pafikile 


kyaambilé Yelemiya, ngauzhi wa Lesa, amba, IS8Mu Lama mwaumvwanyikile jiwi ja kujila majilo 
ne kujila mabingo akatampe, Lechela saka ebajila bana banji; ne kuswa kumutekenesha pa 


muchima ne, mambo bafwapo. lðKabiji byafwile Heloda, ponkapo malaika wa Nkambo 


wamwekele mu kiloto kwi Yosefwa mu Ijipita mba, ?0Buka, utwale mwana ne inanji, ubwele mu 
kyalo kya Isalela: mambo bafwa 


basakilénga kwipaya mwana. Ine pa 
kubuka wasendele mwana ne inanji, 


kaiye mu kyalo kya Isalela. ??Kabiji pa 
kumvwa’mba, Akeleusa walama kyalo 
kya Yudea, wamupingakene shanji 
Heloda, wachiinenga kuyako; kabiji 
byo bamujimuna kwi Lesa mu kiloto, 
wasezhezhe ne kwiya mu kyalo kya 
Ngalilea; Z kabiji pa kwiya, waikele 
mu muzhi ye batela’mba, Nazala; 
kufikizha kyaambile bangauzhi ba 
Leza amba, Bakamutela mba, mwina 
Nazala. 





BYA KUBA 

A. Ano mepuzha akonsha kukumbulwa na EE nangwa INE. Inge mukumbu ye “EE,” nembai Ee 
ku mpelo ya jipuzho. Inge mukumbu ye “INE,” nembai Ine. 

1. Yesu wasemenwe mu Betelema wa mu Yudeanyi? 

2. Ba mana bamwene kabangabanga ku muselanyi? 

3. Mfumu Heloda wasekejile pakumvwa mba Yesu wasemwanyi? 

4. Ba mana babwelele kwi Heloda ne kumubula ko asemenwe mwana Yesunyi? 

5.Malaika wa Nkambo wamubujile Yosefwa kunyemena mu Jjipitanyi? _ 
6.Mfumu Heloda waipayile bana bonse bacheche ba myaka ibiji ne bakyangye kufika ku myaka 
ibiji monka mu Betelema ne monse mu mbajinyi? _ 

7.Yesu waikajile kimye kimo mu muzhi wa Nazalanyi? 





B. Nembai byashalapo byafuma mu veleshi mu kibaba. 


“Kabiji pa kutwela mu nzubo bamwene mwana sa aji ne inanji ; ke bamulambile ne 
kumulambila panshi ne 5 ponkapo basolwele nsabo yabo ne kumupa bya bupetu, 
bya _ ne libona ne ri 





MULAMBO MUTANSHI 


Ba mana baletete mulambo mutanshi kwi Yesu. Kya bupe kya ngolode kyamwesheshe’mba ye 
mfumu. Libona ne mola byajinga byanunka bulongo byafuma mu bichi bya ku musela, kabiji 
byajinga na mutengo mukatampe. Mola watongwele bumuntu bwanji; ko kuba’mba wasemenwe 
pamo ne bantu. Kabiji watongwele kuzhikwa kwanji pamo. Libona watongwele bulesa bwanji. 
Kampe ne atweba kechi twakonsha kumupa Yesu bya bupe bya mutengo wa byonkabyo ne, bino 
twakonsha kumupa kya bupe kyakila mu kuwama, ko kuba’mba twipane atwe bene kwi aye 
Yesu. 


BA MANA BAPOPWEJILE YESU 


Twamona mu Kibaba 2 amba ba mana 
| | / j bamupopwejile Yesu. Kechi 
/ M /- bamupopwejile Maliya ne. Maliya 
M ZA wajingatu inanji Yesu wa pano panshi, 
= kabiji Yesu byo afwile pa musalabu, 
wapaine inanji kwi Yoano. Mu Yoano 
19:26, 27 tutanga mba, “Yesu pa 
kumona inanji, ne yewa mwana wa 
bwanga ye atemenwe, kasa aimana 
kwipi, waambijile inanji amba, 
Mama, talai mwanenu! Kabiji 
waambijile yewa mwana wa bwanga, 
amba, Talai, inenu!” Tujimuke amba 
kechi tupopwele bankishi nangwa 
kupana buneme bwa Lesa ku bantu ne. Twafwainwa kupopwela Nkamba Yesu Kilishitu, 
Mupulushi wetu. Vulukai amba mu Kibaba l twatangile jizhina jikwabo ja Yesu ko kuba mba 
Emanuele, Lesa tuji nanji. Kino kitufunjisha mba Yesu ye Lesa! Onkao mambo, kwajinga juba 
jawama Yesu byo aishile panopantanda ke mwana mucheche, kabiji wakomenenga pakachi ka 
banabalume ne banabakazhi. Yesu ye Lesa wamweka ku bantu mu bumuntu. (Tangai Yoano 1:1, 
14; Kolose 2:9; Mateo 12:50.) 


otlu 
















KIBABA 3. YESU WABATIZHILWE KWI YOANO MUBATISHI 


Mateo 3:1-6 ne 13-17 


lKabiji mu aa moba kwaishile Yoano 
Mubatishi, sa asapwila mungyetu mu 


ntanda ya Yudea’mba, ?Lapilai; mambo 





bufumu bwa mwiulu bwafwenya ke 


pepi. Yoano i ye ye anenene Isaya, 
ngauzhi wa Lesa, amba, Jiwi ja umo 
ubijika mungyetu amba, nengezhezhai 
jimo jishinda ja Nkambo, ololai 
mashinda anji. Kabiji aye Yoano 
wajinga na kivwalo kyanji kya boya bwa 
ngamela, ne mukwandala mu kifuka 
kyanji; ne kajo kanji kajinga nzhiye ne 
buki bwa mungye. 3 Ponkapo 
bamupwijilenga ba mu Yelusalema, ne 
ba mu Yudea bonse, ne bonse ba mu 


musezho wa Yodano; One kubatizwa 
babatizhilwe kwi aye mu mukola 
Yodano, kasa kesolola ne mambo abo. 





la Ponkapo Yesu wafumine mu Ngalilea, 
waishile kwi Yoano ku Yodano mu kubatizwa kwi aye. MKabiji Yoano wamukainye mba, 


Amiwa nafwainwa kubatizwa kuji anweba, pakuba kabiji anweba mwaiya ko nji amiwanyi? ISNe 
Yesu pa kumvwa wamwambile mba, Byonkabyo pano nswai, pa kuba mo mo kitufwainwa 


tufikizhe bololoke bonse. Ponkapo wamuswile. Tone Yesu, byo abatizhilwe, ponkapotu 
watuntukile mu mema: kabiji talai, mwiulu mwashinkukile, ne aye wamwene ne Mupashi wa 


Lesa sa ekila pamo nobe nkunda, ne kumwikijila; Vkabiji ponkapo ne jiwi jafumine mwiulu 
amba, Uno ye mwanami, ye natemwa, mo namwena lusekelo. 


BYA KUBA 

Nembai byambo byafwainwa mu byashalapo. Mikumbu yonse yatanwa mu Kibaba 3. 
1. Yoano Mubatishi wasapwijile jino jiwi: Lapilai; mambo bufumu bwa 
bwafwenya ke pepi. 

2. Yoano wajile ne 

3. Nanyi waishile kwi Yoano mu kukeba kubatizwa? 
4. Yesu byo atuntukile mu mema, Mupashi wa Lesa wamwikijile nobe ; 
5. Jiwi jafumine mwiulu amba, “Uno ye _ ye natemwa, mo namwena lusekelo.” 














KULAPILA KO KUBA’MBA KA? 


Kulapila ko kuba’mba tumvwa 
bulanda mu michima na mambo a kyo 
twaubile nangwa kyo twabujile kuba, 
kabiji tuji na kizaku mu michima yetu 
ya kwalula ne kuba kintu kyawama 
kimye kikwabo. Kulapila ko kuba mba 











p Cuda 5 kuba byawama. Byatama byo tuba bo 
bubi. Kabiji byonse byabula kutokesha 
Lesa pa muchima bo bubi. Kulapila 
kwa kine kileta kwalula kwa mu 
muchima. Kishimpi kya Bakaonde 
kyaambile’mba, “Naja nyenye, kechi 





Ai eee | kuvundamina byatama ne kutendeka 


kwi aye Yesu, Yesu uketukwasha kwikala na bulume bwa kuleka byatama. Wakonsha kwalula 
muchima wa bubi amba ekale watoka to. Wakonsha kufumya bubi bwetu ne kubika Mupashi 
Wazhila mu michima yetu. Nanchi wamwipwizhe kala Yesu kutwela mu muchima wobenyi? 


Uno mwana mucheche ubenakulomba kwi Yesu. Ubenakwisolola ne 
kumubula Yesu amba waumvwa bulanda na mambo a bubi bwanji. Waumvwa 
bulanda na mambo a byonse byatama byo aubile. Yesu ukomvwa milombelo 
yanji ne kumulekelako mambo anji. Ukemukwasha kuba byawama. Ukemupa 
muchima watoka. Kulomba kwi Yesu pa juba pa juba kukamukosesha kuba 
bintu bitokesha Yesu pa muchima. 


č "F we confess 

5 ossis, Hen S 

, tath and $ 

" jættotagve,: 

t u OUrsirG..." ; 

A: John: $ 
z j "Umvwe twisolola mambo etu, aye ye wa kishinka ne koloka mu 


kwitulekela mambo etu...." 1 Yoano 1:9 
KUSHIMUNA KWA KUKUMYA 
Lesa mu basatu wajingako ku lubatizilo lwa Yesu Kilishitu: (1) Lesa Tata waambile mwiulu 
amba, “Uno ye mwanami, ye natemwa, mo namwena lusekelo.” (2) Lesa Mwana, ye 
wabatizhilwe kwi Yoano. Jizhina janji Yesu mambo waishile mu kwitupulusha ku bubi bwetu. 


(3) Lesa, Mupashi Wazhila, sa ekila pamo nobe nkunda ne kumwikijila Yesu. 


Kine butemwe bwa Lesa bwawamisha byo emwesha mwine kwi atweba mu ano mashinda asatu! 





KIBABA 4. YESU WAESEKWA KWI DIABOLA 


Mateo 4:1-11 


lPonkapo Yesu bamutwajile kwi Mupashi mungyetu amba bamweseke kwi Diabola. ?Kabiji pa 
kuzhikilwa na nzala moba makumi ana, mute ne bufuku, 


kepo aumvwine ne nzala. 3Ne wa kumweseka pa kwiya, wamwambile mba, Umvwe mwi Mwana 
Lesa, ambilai ano mabwe aluke ke 


bashinkwa. “Kumvwa aye”mba, 
Kyanembwa' mba, Muntu kechi 
akamwene bumi ku shinkwa yenka ne, 
poso ku byambo byonse bifuma mu 





kanwa ka Lesa. ” Ponkapo Diabola 
wamutwajile ku muzhi wazhilá; kabiji 
wamwikajikile peulu ya jikonka ja 
nzubo ya Lesa, 6 wamwambile” mba, 
Umvwe mwi Mwana Lesa, mwiele 
panshi: mambo kyanembwa mba, 
Ukemulayila bamalaika banji: 

kabiji mba, Bakemusenda mu maboko abo, kuchina”" mba mwaketuntula kulu kwenu ku jibwe. 





TKumvwa Yesu wamwambile mba, Kabiji kyanembwa mba, kechi umweseke Nkambo Lesa 
wobe ne. SPonkapo Diabola wamutwajile ku mutumba walepesha bingi, ne kumumwesha 
bufumu bonse bwa panopantanda, ne lukumo lwabo; Phe kumwambila’mba, Bino byonse 


nsakwimupa, umvwe mundambile ne kumpopwela. TK umvwa Yesu wamwambile mba, 
Fumako, Satana: mambo kyanembwa mba, Ukamupopwela Nkambo Lesa wobe ne kumwingijila 


aye yenka. VU ponkapo Diabola wamulekele; kabiji ponkapo bamalaika baishile, ke bamwingijile 
ne kumwingijila. 


BYA KUBA 

A. Kumbulai mepuzho na mikumbu yatanwa mu Kibaba 4. 

1. Kuzhikilwa na nzala ko kuba mba kwikala kwa kubula kajo. Yesu waikajile moba anga kwa 
kubula kajo? 
2. Nanyi waishile kwi Yesu mu kumweseka? 
3. Diabola wamusakile Yesu kwalula mabwe ke ; 
4. Diabola wamusakile Yesu kwiela panshi kufuma ku jikonka 
ja 
5.Diabola wamusakile Yesu kumulambila ne 

















B. Labijilai uno veleshi: 
“€,..Ukamupopwela Nkambo Lesa wobe ne kumwingijila aye yenka.” —Mateo 4:10b 


YESU KECHI WAKOKELA DIABOLA NE 


Diabola wamusakile Yesu kumukokela. Yesu wayukile jiwi ja Satana. (Mu kibaba 4 twamona 
jizhina jikwabo ja Diabola, ko kuba mba Satana.) Diabola wamusakile Yesu kwingijisha bulume 
bwanji mu jishinda jatama. Ko kwamba mba wamwesekelenga Yesu. Wasakile kweseka Yesu mu 
kubamba alenge mambo. Bino Yesu kechi wakokejile Diabola ne. Onkao mambo, Yesu 
washinjile Diabola kabiji kechi walengele mambo ne. Bya lIweseko bisatu byaishile kwi Yesu, 
bino Yesu kechi wibikokejile ne. Langulukai, Diabola wasakile Yesu kumupopwela aye. Kechi 
twafwainwa kupopwela Diabola ne. Kizhila! Yesu wakonsheshe kwikala munonshi mwayila bya 
panopantanda inge waumvwine jiwi ja Satana, bino Yesu kechi wasakile bunonshi ne, inge 
wibumona mu kuteleka ne kumwingijila aye Satana. Onkao mambo, ne atweba twafwainwa 
kujimuka. Kechi tukebe bunonshi mu kuba byatama nobe kubepa nangwa kwiba nangwa kukana 
Yesu Kilishitu Nkambo yetu ne. Twafwainwa kubika Kilishitu ke mutanshi mu bwikalo bwetu ne 
kuba kyaswa muchima wanji nangwatu tukayanda. Yesu waaluka ke wayanda na mambo a 


anweba ne amiwa mu kubamba ne atweba tukatambule bumi bwa myaka, kabiji amba juba jimo 
tukekale nanji mwiulu myaka ne myaka (2 Kolinda 8:9). 


Kechi twafwainwa kwingijisha bulume mu jishinda jatama ne. Kyawama kweseka kulama 
mizhilo ya ntanda ne kulama mibiji yetu bulongo. Yesu witufunjisha bino bintu byo akaine 
kwiela panshi kufuma ku jikonka ja nzubo ya Lesa. Kechi twafwainwa kwikozha mibiji yetu atwe 
bene ne. 


BYAUBILE YESU MU KUSHINDA SATANA 


Kyonse kimye Satana byo amwesekele Yesu mu kulenga mambo, Yesu waingijishe byambo bya 
Lesa. Ne atweba netuwa twafwainwa kuba pamotu. Buku Wa Lesa byo byambo bya Lesa. 
Kutanga Buku Wa Lesa kwitukosesha. Kitufwainwa kufunda maveleshi avula a mu Buku Wa 
Lesa mu kuba mba etukwashe kushinda Diabola. Lweseko byo lwitufikila kechi ko kuba mba 
bubi ne. Inge tukokela Iweseko, pano twalenga mambo. Buku Wa Lesa witubula mu Bahebelu 
4:15 amba, Yesu “waesekelwe monse monse pamo ne atweba, byonkabyo wabujilwe 
bundengamambo.” Yesu kechi wakokejile Iweseko nangwa lumo Iwa Diabola ne! 


VULUKAI KINO 


Mawi onse akufikila obewa mu kukulengela kulenga mambo jo jiwi ja Satana. Kechi jo jiwi ja 
Lesa ne. Bukiji bukiji lomba kwi Yesu amba akukoseshe mu kuba’mba kechi ukakokele jiwi ja 
Satana ne. Satana byo amona’mba kechi wakonsha kukweseka mu kulenga mambo ne, pano 
ukakuleka byonka byo amulekele aye Yesu. 





KIBABA 5. YESU USALULULA BANKWASHO 


Mateo 4:17-22 


l7Ponkapo kufuma ku akya kimye 
Yesu watatwile kusapwila’mba, 
Lapilai; mambo bufumu bwa mwiulu 
bwafwenya ke pepi. ISKabiji Yesu byo 
asezhezhenga kizhiba kya Ngalilea, 
KA wibamwene banabankazhi babiji, 
== Shimona ye batela mba Petelo, ne 
D-a Andeleo mulongo wanji, sa bata 
bukonde mu mema; mambo bajinga na 














mwingilo wa kukwata masabi. De 
aye wibambile” mba, Ndondelai, kabiji 
nkemwalula ke ba mwingilo wa 





kukwata bantu mu kwibapulusha. ?0Kabiji ponkapotu bealekele makonde abo, ke bamulondele. 


2lByo aendeleko kacheche wamwene banabankazhi bakwabo babiji, Yakoba mwana Zebede, ne 
Yoano mulongo wanji, bajinga mu bwato ne shabo Zebede pamo, na kununga makonde abo; 


kabiji ne abo wibechile. Kabiji ponkapotu ne abo nabo balekele ne bwato ne shabo, ke 
bamulondele. 


BYA KUBA 
A. Kumbulai mepuzho. Mikumbu yonse yatanwa mu Kibaba 5. 
1. Mulongo wanji Petelo wajinga na hanyi jizhina? 

2. Bano banabankazhi babiji baubilenga ka? 
3. Yakoba, mwana Zebede, naye wajinga na mulongo wa ñanyi jizhina? 
4. Bano banabankazhi banungilenga ka? 











B. Labijilai uno veleshi. Yesu waambile bino byambo ku bano banabankazhi. “...Ndondelai, 
kabiji nkemwalula ke ba mwingilo wa kukwata bantu mu kwibapulusha.” 


LWITO LUKATAMPE LWA KULONDELA YESU 


Bano ba kuloba masabi bafwainwe kusekela bingi pa kumvwa Yesu saka ebeta mu kumulondela 
aye. Ponkapotu bakokejile na lusekelo. Mu kifulo kya kuloba masabi mu makonde abo, pano 
bakakwata bantu ne Yesu. Yesu ukeba ba kumulondela bavula. Yesu wasaka bantu bonse 
kumulondela. Ne obewa, ubenakulondela Yesunyi? Inyi ne, kana mambo ka? Kana 
wakilangulukilepo kalanyi? Lwito lukatampe | wakila lo twakonsha kutambula, lo Iwito Iwa 
Yesu Kilishitu lwa kwiya ne kumulondela. Kulondela Yesu kwitutwala ku bumi bwa myaka. Mu 
Yoano 14:6, Yesu waamba” mba: “...Amiwa ne jishinda, ne bukine, ne bumi: ka paji wiya 
kwi Batata ne, poso pe amiwa.” 





KIBABA 6. BYO AFUNJISHENGA KILISHITU 


Mateo 5:1-12 

si arip eta at AA lKabiji pa kwiamona mabumba, 
ae eea oo Tem *® wakanjijile pa mutumba: byo aikele, 
iar Qı gia wai bana banji ba bwanga baishile kwi aye: 
l X i E 





Žponkapo pa kutatula kwamba 





wibafunjishenga mba, 3Ba michima 
yapelelwá bo batokwa: mambo 
bufumu bwa mwiulu bo bwabo. 


#Bajila majilo bo batokwa: mambo 


bakatekeneshiwa. > Ba kimote bo 
batokwa: mambo bakaswana ntanda 


yonse. OBaumvwa nzala ne kilaka kya 
kusakisha bololoke bo batokwa: 


mambo bakekuta. "Beba lusa bo 


batokwa: mambo bakobilwa lusa. Ba michima yatoka to bo batokwa: mambo bakamumona 


Lesa. ’Bapwánya bantu bo batokwa: mambo bakatelwa’mba, Bana ba Lesa. 10Bo bapata na 


mambo a bololoke bo batokwa: mambo bufumu bwa mwiulu bo bwabo. llKabiji anweba mwi 
batokwá umvwe bantu bemwambila mwenga, ne kwimupata, ne kwimubepela mu misango yonse 


ya bubi, na mambo a amiwa. VSekelai, ne kusangalala: mambo mfweto yenu ikatampe mwiulu: 
mambo bebapachilenga byonkabyo ne bangauzhi ba Lesa ba kala bemutangijilé. 


BOBA LUSA BO BATOKWA 


Juba jimo muntu waendele mu ntanda yakatazha kabiji wasambakene kabwa wajinga na kulu 
kwakozhiwa. Uno muntu watayile kimye mu kutala kulu kwa kabwa kabiji watainemo mwiba. 
Wafuminye bulongo mwiba ne kowa waovwele kulu kwa kabwa ne kukasa wikukashile na 


Pa kupita moba, uno muntu wakwachilwe na balwanyi. Bamutayile mu kaleya ne kufukula 
kumwipaya. Ponkapotu kabwa wa mukulumpe wa pa bano balwanyi wanyemene ku kaili ne 
kutendeka watendekele kumyangapo maboko anji ne kumwesha butemwe bukatampe. 
Mukulumpe wataine’mba kabwa wanji wapulukilwe na uno muntu. Wajinga na lusekelo 
lukatampe na mambo a lusa lwa uno muntu kabiji wamukasulwile. 

“Bóba lusa bo batokwa: mambo bakobilwa lusa.” 


BANTU BATOKWÁ 


Mu Kibaba 6, kyambo kya “batokwa” kyaingijishiwa bimye bitanu na bina (9). Bino bilumbulula 
muchima wa mwina Kilishitu. Lesa witupele mikambizho jikumi kabiji Yesu witupele bino bintu 
9. Kabiji mu Lumwekesho 22:14 muji “batokwa” kikwabo - “Batokwa baovwá bivwalo byabo, 
amba twikale na lu_sa lwa pa kichi kya bumi, ne kutwela mu bibelo bya mu muzhi.” 





KIBABA 7. YESU WITUFUNJISHA MWA KULOMBELA 


Mateo 6:5-15 


'Kabiji pa kulomba, kechi 
mupashañane ne bakamfutumfutu ne: 
mambo abo batemwa kwimana na 
kulomba mu mashinagoga ne ku 
mansanga a mikwakwa, amba, 
tumweke ku bantu. Kine nemwambila 
namba, Batambwila jimo mfweto yabo. 


l 
il 
Ihi 


7, 


X 
NY 


OKabiji obewa, pa kulomba, utwele mu 
kazubo kobe ka mukachi, ne pa 
kushinka kibelo, ulombe kwi Shobe 
wa ku mbaji, kabiji Shobe umona ku 


mbaji ukakufweta. TKabiji pa kulomba, 





ke kulomba kilombelombe byo boba Bagentila ne: mambo balanguluka mba, Tusakumvwanyika 
pa kuvuzha byambo. SKabiji byonkabyo kechi mupashañane nabo ne: mambo Shenu wayukila 
jimo byo mwakajilwa, po mukyangye kumulomba. ?Byonkabyo sa mulomba byonka bino amba, 
Tata wetu wa mwiulu, Jizhina jenu jizhile. l0Bufumu bwenu bufike. Kyaswa muchima wenu 
kyubiwe pano panshi, byonka byo kyubiwa mwiulu. lIMwitupeko kajo ketu ka lelo. l2Ne 


kwitulekelako mambo etu, byonka byo twibalekela betulénga mambo. t Kabiji kechi 
mwitutwale mu lweseko ne, mwitupokolole kwi yewa mubi. 


l4Mambo umvwe mwibalekelako bantu mambo abo, ne Shenu wa mwiulu naye ukemulekelako 


ne mambo enu pamo. 13 Kabiji umvwe kechi mwibalekelako bantu mambo abo ne, ne Shenu wa 
mwiulu naye kechi ukemulekela mambo enu ne. 


BYA KUBA 
A. Munshi muji milombelo Yesu yo etufunjisha kulomba. Byambo bimo byashalapo. Talai jibiji 
mu Kibaba 7 ne kunemba byambo byashalapo. 


Tata wetu wa , Jizhina jenu jizhile. Bufumu bwenu bufike. Kyaswa muchima wenu 
kyubiwe , byonka byo kyubiwa . Mwitupeko ketu ka 
lelo. Ne kwitulekelako mambo etu, byonka byo twibalekela mambo. Kabiji 
kechi mwitutwale mu lweseko ne, mwitupokolole kwi yewa__ =_=. Mambo bufumu bo 
bwenu ne ne myaka ne myaka. Amena. 




















B. Labijilai luno lulombelo. Ko kumwenako kwa kwitutangijila mu kulomba kwa kine. Mu luno 
lulombelo twakonsha kufunda byavula:— 

1. Tata wetu wikala mwiulu kabiji ye Tata wetu. Ye witulengele ne kwitutemwa. 

2. Kechi twafwainwa kwijingijisha jizhina janji mu jishinda jatama ne. Twafwainwa kuzhila 
jizhina janji. Jizhina jenu jizhile. 

3. Bonse baji mwiulu babenakuba kyaswa muchima wa Lesa. Kitufwainwa kulomba’mba kyaswa 
muchima wanji kyubiwe ne pano panshi pamo. Inge bonse boba kyaswa muchima wanji, nanchi 
ntanda yetu ikapusana bingi! 

4. Twakonsha kumubula Lesa Tata byonse byo tusaka ne kumwipuzha kwitupa kajo ketu ka lelo. 
Wasaka kwitumwena bya kukajilwa byetu byonse. Kabiji wakonsha kwitukwasha mu makatazho 
onse a mu bwikalo bwetu. 

5. Twakonsha kwibalekelako mambo bakwetu byepi? Yesu wakonsha kwitulekelako mambo etu 
byonka byo twibalekela bakwetu. Lesa kechi wakonsha kwitulekelako mambo ne, umvwe tuji na 
bukaji nangwa bululu nangwa bushikwe nangwa kushinkanya mu michima yetu. Twakonsha 
kutambula luleko Iwa mambo kwi Lesa kanatu twibalekela mambo betulenga mambo. 

6. Lesa uji na bulume bonse bwa kwitupokolola mu lweseko ne mu byatama. 

7. Lesa wakonsha kuba byonse byo tumwipuzha mambo bufumu bo bwanji ne bulume ne 
lukumo pamo. 





KIBABA 8. KULAMWINA KWA LESA KWA PA JUBA PA JUBA 


Mateo 6:25-34 


= Kepo nemwambila namba, Kechi 
mubambishe michima na mweo wenu 
ne, nangwa na byo mukaja, nangwa na 
byo mukatoma; nangwa na bya mibiji 
yenu, byo mukavwala ne. Mweo kechi 
wakila kajo nenyi? Ne mubiji kechi 


wakila bivwalo nenyi? 26Talai ku 
bañonyi, kechi babyala ne, nangwa 
kunowa ne, nangwa kulonga mu 
matala ne; kabiji Shenu wa mwiulu 
wibajisha. Anweba kechi mwibakila 
bañonyi mu kunema nenyi? ?TKabiji 
ñanyi mukwenu pa kubambisha 
muchima ukonsha kwinungako nangwa 





kacheche ku kimino kyanji? kabiji mambo ka mubambisha michima na bivwalo? Langulukai 


buluba bwa mungye byo bukoma, kechi bwingila mwingilo ne, nangwa kuluka kisapi ne: kabiji 
nemwambila namba, nangwa Solomone mu lukumo lwanji lonse ka avwajile pamo ne abo ne. 


30Nanchi umvwe Lesa wiivwika byonkabya nsono ya mungye, ya lelo jonka, kesha yatayiwa mu 


mujilo, anweba ba kalwitabilo kacheche, kabiji kechi akemuvwike nenyi? ”' Byonkabi kechi 
mubambishe michima yenu’mba, Lelo tusakuja ka? nangwa’mba, Lelo tusakutoma ka? 


nangwa’mba, Lelo byo tusakuvwala i bi ka? 32Mambo bino byonse bisaka Bagentila; pakuba 
Shenu wa mwiulu wayuka’mba, Bino byonse mwibifwainwa. Nanchi sambilai kukebesha 


bufumu bwanji, ne bololoke bwanji; ne bino bintu byonse bikemubikilwapo. i #Byonkabyo kechi 
mubambishe michima yenu na ja kesha ne: mambo ja kesha jine jikebambisha na byajo. Bibi bya 
lelo bijiwaina lelo. 


BYA KUBA 
Labijilai uno veleshi: “Nanchi sambilai kukebesha bufumu bwanji, ne bololoke bwanji; ne 
bino bintu byonse bikemubikilwapo.” —Mateo 6:33 


MAFUNJISHO AFUMA KU BANONYI 


Kana mwatalapo kala bañonyi bacheche saka batumbuka mwiulunyi? Baji na lusekelo. Kechi 
baji na bya kukajilwa ne. Kechi baji na moyo ne. Pa juba pa juba lukelo babuka saka 
babenakwimba. Pa juba pa juba baji na lusanchilo na mambo a kajo ko baja. Kechi babambisha 
michima na mambo a kajo ka kesha ne. Bayuka mba bakekala na kajo kesha. Baketekela 

Lesa mba ebalame. 


Obewa ne amiwa twafwainwa kwikala pamo ne bañonyi. Kitufwainwa kusekela ne kwimba 
nyimbo ya kutota Lesa pa juba pa juba. Kechi twafwainwa kubambisha michima pa mambo a 


kajo ka kesha ne. Lesa ye walengele bafionyi ne kwibakwasha kutana kajo pa juba pa juba, i ye 
wakonsha kwitukwasha kwikala na kajo moba onse. Kitufwainwa kuketekela Lesa. Twibakila 
bañonyi bavula mu kunema. 


MAFUNJISHO AFUMA KU MALUBA 


Kana mwamonapo kala malubanyi? Ko aji maluba avula apusana-pusana amena mungye. Aji na 
buya bwawama. Yesu waambile’mba ano maluba avwala bulongo kukila byo avwajile mfumu 
Solomone munonshi. Bino maluba kechi alanguluka pa mambo a byo akavwala ne. Lesa wiapa 
buya bwao ne kwiavwika na misombelo yawama. Obewa ne amiwa twafwainwa kufunda 
kuketekela Lesa na bivwalo byetu. Lesa ye witulengele kabiji witukebela kumuketekela na bya 
kuvwala. Twiakila maluba mu kunema. 


KYAKILA MU KUNEMA 


Mulaye wa Lesa kwi obewa ne amiwa watanwa mu veleshi wetu wa kulabijila. Twafwainwa 
kusambila kukebesha Lesa. Ye wafwainwa kwikala ke mutanshi mu milanguluko yetu, mutanshi 
mu michima yetu, kabiji mutanshi mu bwikalo bwetu. Twafwainwa kwikala ne aye Lesa ne 
kumutemwa kukila byonse bikwabo panopantanda. Umvwe tumuswisha kwikala ke mutanshi, 
nanchi wakonsha kwitulama bulongo kukila byo twakonsha kuba atwe bene. 





KIBABA 9. BUWAME BWA LESA KWI ATWEBA 


Mateo 7:7-12 


TLombai, mukekitambula; kebai, 
mukekimona; konkonshai, 


bakemushinkwilako: “mambo bonse 
balómba batambula; ukéba naye, 
wikimona; ukonkónsha naye, 


bakamushinkwilako. “Nanyi mukwenu 
uba, umvwe mwananji wamulomba 
shinkwa, wamupa jibwe; TO nangwa 
umvwe wamulomba jisabi, wamupa 
mulolo? llByonkabi anweba babi, 
umvwe mwayuka kwibapa bana benu 
byawamá, lelo Shenu wa mwiulu kechi 
akemukile mu kupana byawamá kwi 





abo bamulomba nenyi? l2Byonkabyo, 
bintu byonse byo musaka’ mba, bantu betubile, ne anweba sa mwibobila byonkabya: mambo 
muno mo mwayila mabuku a Mizhilo ne a Bangauzhi ba Lesa. 


MAFUNJISHO AFUMA KU BYAMBO BIJI PEULU 


1. Lesa ukumbula milombelo kabiji kitufwainwa kulomba kwi Lesa Tata wetu wa mwiulu. 

2. Butemwe bwa Tata wetu wa mwiulu bwakila butemwe bwa bansemi ba panopantanda. Onkao 
mambo, uketupa bintu byawama nangwa abya bintu bitukwasha. 

3. Aba bakebesha Lesa na muchima yense bakatambula mapesho. 

4. Mafunjisho onse aji mu Buku Wa Lesa amwesha kino kya bukine kikatampe - bintu byonse 
byo musaka’mba bantu betubile, ne anweba sa mwibobila byonkabya. “Bakwabo” 
kitongola” mba bantu bonse bomi, kechi muntu wa mu kisaka kyetu nangwa mukoka wetu 
kwapwa ne. 


BYA KUBA 


Labijilai uno veleshi wanema - bamutela” mba “muzhilo wa ngolode.” “Byonkabyo, bintu 
byonse byo musaka mba bantu betubile, ne anweba sa mwibobila byonkabya ....” —Mateo 
7:12 


BIMWEKA MAMBO A KULONDELA UNO MUZHILO WA NGOLODE 


Banabalume ne banabakazhi inge baikala mwayila uno mukambizho wa Yesu, bintu byavula 
byawama bimweka. Bimo byo bino:- 

1. Bashimika bipatela bya kulama bakolwa. 

2. Bashimika mazubo a kukwasha bayanda ne banabanshiwa. Balama bakota babula balongo ba 
kwibakwasha. 

3. Bawamisha kaleya mu kuba” mba bakaili bekale mu mpunzha yatoka. 

4. Bebakasulula bantu baji mu buzha mu kubamba bekale mu bwana bwa bene. 

5. Bakwasha bayanda na bivwalo ne kajo. 

6. Bantu betemwa abo bene na bene ne kweseka kwisendela bisendwa abo bene na bene. 

7. Bantangi baeseka kulenga mizhilo yakonsha kwibalama bulongo aba baji mu luusa lwabo. 
8. Bantu bakasuluka kupopwela Lesa mu mashinda afwainwa. 


JIPUZHO JAWAMA JA KWIIPUZHA MWINE 


Umvwe kechi wayuka mwayila kulondela “muzhilo wa ngolode” mu bwikalo bwobe ne, nangwa 
umvwe kechi wayuka mwa kukwashisha mwenyi nangwa mulunda nangwa mulwanyi ne, pano 
iipuzhe obe mwine jino jipuzho:- “Inge naikala mu kifulo kyanji, nanchi nakonsha kumukebela 
uno muntu kungubila ka?” Inge wakumbula jino jipuzho bulongo mu muchima wobe ne apa 
bino kwikyuba, pano walondela “muzhilo wa ngolode.” 





KIBABA 10. BANTUNGI BABIJI 


Mateo 7:24-29 

2 Byonkabyo aye umvwa bino 
byambo byami, ne kwibyuba, 
bakamupashañanya no muntu wa 





mana, wantungile nzubo yanji pa 


jibwe: 22 ne mvula wanokele, ne mikwe 
yapomokele konka, ne kipupu 
kikatampe kyapupilenga ponka pa 
nzubo; kabiji kechi yakundukile ne: 
mambo beitungile pa jibwe. ““Kabiji 
aye umvwa bino byambo byami, ne 
kwibyuba ne, bakamupashañanya no 
muntu wabulwa mana, watungile 





nzubo yanji pa musenga:? ne mvula 
wanokele, ne mikwe yapomokele 
konka, ne kipupu kikatampe kyapupilenga ponka pa nzubo; kabiji yakundukile: ne kukunduka 


kwayo kwaji kungi kwakatazha! 28Ponkapo, Yesu byo apwishishe kwamba bino, mabumba 


akuminye mo afunjishenga: 22 mambo wibafunjishenga pamo ne wa lðsa, kechi pamo ne 
banembeshi babo ne. 


BYA KUBA 

Mu mapunzha ashalapo munshi, nembai byambo byafwainwa byafuma mu Kibaba 10. 
1. Muntu waumvwine byambo bya Yesu ne kwibyuba, wapashañene nobe muntu wa 
watungile nzubo yanji pa jibwe. 

2. Muntu waumvwine byambo bya Lesa ne kwibyuba ne, wapashañene nobe muntu 
watungile nzubo yanji pa musenga. 








NTUNGI WA MANA 


Inge twakeba kwikala pamo ne ntungi wa mana, nanchi twafwainwa kumvwa byambo bya Yesu 
ne kwibyuba. Byambo bya Yesu byatanwa mu Buku Wa Lesa. Byambo byavula bya Yesu 
byatanwa mu Mateo, buku ye tubenakufunda pano. Umvwe tushimika bwikalo bwetu pa 
byambo bya Yesu ne kulondela Yesu mwine, pano twakonsha kwikala saka twalamwa mu 
bipupu byonse bya buno bwikalo. “Bipupu bya buno bwikalo” bitongola bipimo ne makatazho 
ne bisendwa byakosa, nangwa bya bulanda bitufikila. Yesu jo jibwe. Ye wa kine ne 
kushikamatu; kechi wakonsha kushindwa ne. Inge tushimika bwikalo bwetu pe Yesu, pano 
uketukwata bulongo kabiji kafwako nangwa kimo kyakonsha kwitufumya kwi Aye ne. Ne obewa, 
wasaka kwikala ke ntungi wa mananyi? Pano swisha Yesu kutwela mu muchima wobe ponka 
pano. Lomba kwi Yesu ne kumwipuzha kutwela mu muchima wobe. I byo byo asaka Yesu. 
Shinkula kibelo kya muchima wobe, kabiji Yesu ukatwela. 


LULOMBELO 
Nkambo nalomba namba mundekeleko mambo ami onse. Tokeshai muchima wami. 


Ikalai mukachi kami pa juba pa juba. Ntangijilai amiwa mu byonse byo nguba ne 
kwamba. 


N 


Mu Lumwekesho 3:20 Yesu waamba bino byambo kwi obewa:- “Tala, naimana 
Ţ ku kibelo kasa nkokaula: umvwe muntu waumvwa jiwi jami ne 
kunshinkwilako, amiwa nkatwela mo aji ne kuja nanji, ne aye ne amiwa.” 


NTUNGI WABULA MANA 


Bantu bamo kechi bakokela byambo bya Lesa ne. Batelekatu kabiji ponkapotu bavulama byo 
baumvwa. Baji pamo nobe muntu wabula mana. Bipupu bya buno bwikalo byo bibafikila, kechi 
bakonsha kwimana saka bakosa ne, kanatu kukunduka pamo ne nzubo yashimikwa pa musenga. 
Kyo kya bulanda. Kechi bamuswishishe Yesu Kilishitu kutwela mu michima yabo ne, kabiji 
kechi bakokejile byambo bya Yesu ne. 


LABIJILAI UNO VELESHI 


“Kabiji mwikale ba kwioba mambo, kechi ba kwiomvwatu ne kwijimbaika anwe bene ne.” 
—Yakoba 1:22 





KIBABA 11. MWELA NE KIZHIBA BIKOKELA YESU 


Mateo 8:23-27 

N A a E ?3kabiji pa kuya mu bwato, bana banji ba bwanga 

H bamulondele. ?”4Kabiji ponkapo, pabukile kipupu 
kikatampe pa kizhiba, kya kuba ne bwato ke bulobe 
na manyaki: pakuba aye mwine wajinga mu tulo. 
?5Kabiji baishile ko aji, ne kumubusha 
bamubusha’mba, Nkambo, tupulushai; twavila. 
26kumvwa aye amba, Muchiina ka? anweba ba 
kalwitabilo kacheche. Ponkapo waimene, ne kukanya 





lubesha ne mema; ponkapo paubile ne nzo! 2TNe abo 
bakuminye’mba, Au muntu, ñanyi musango, ye obatu 
lubesha Iwamukokela, ne mema? 





KIPUPU PA KIZHIBA 


Yesu ne bana banji ba bwanga bajinga mu bwato bukatampe pa mema. Yesu wakokele kabiji 
wajinga mu tulo. Byo alajile, pabukile kipupu kikatampe, kya kuba ne bwato ke bulobe na 
manyaki. Bana ba bwanga bayujilwe na moyo; onkao mambo, bamubushile Yesu. Kampe Yesu 
wakuminye pa kumona’mba bana ba bwanga bakwachilwe na moyo Yesu saka aji nabo. Bino 
byo amwene lwitabilo Iwabo lo lwajinga lucheche, waimene ne kukanya lubesha ne mema. 
Ponkapo paubile ne nzo. Bana ba bwanga bayukile’mba Yesu wajinga muntu wapusana na 
bonse bakwabo. Kine, uno muntu wajinga Mwana Lesa! Pano ne mwela ne kizhiba 
byamukokejile. 


BIMO BYA KUVULUKA 


Kala inanji ne bana banji ba bakazhi babiji bajinga mu bwato bukatampe mu kizhiba kikatampe. 
Kimo kyamwekele ku bwato kabiji bwato bwatendekele kwibila. Bantu bamo bakwachilwe na 
moyo, bino uno inanji ne bana banji babiji bamutemenwe Yesu ne kumuketekela. Kana 
mwayuka byaambile mwana mubejinyi? Waambile kwi inanji amba, “Mama, kizhiba kyo kyanji, 
mambo Lesa wikilengele; onkao mambo, kechi tuchina kwibila ne, mambo kechi twakonsha 
kufumya mu kulamwina kwa Lesa ne.” Na bilungi byamwesheshe luketekelo basambakene lufu 
mu kizhiba kyazhika. Vulukai kino, mulunda nami wa butemwe, amba, “KAFWAKO 
KYAKONSHA KWITUKOZHA NE, YESU BYO TUJI NANJI.” 





KIBABA 12. TWAFWAINWA KUBULA BAKWETU MAMBO A YESU 


Mateo 10:28-33 


28 Abo bepaya mubiji ne kukankalwa 
kwipaya mweo kwibachina ne: 
muchinai aye wakonsha konauna ne 
mweo ne mubiji pamo mu Ngehena. 
??Lelo tuñonyi tubiji ke bapota na 


kangwee kamo nenyi? kabiji nangwa 
kamo kakapona panshi pabula kwitaba 





Shenu ne: ? Okabiji nangwa nsuki yenu 
ya ku mitwe, yonse beibala. 


3 lByonkabyo kechi muchine ne: 
mambo mwibakila bañonyi bavulá mu kunema. i ?Byonkabyo awa ukangitába ku meso a bantu, 


ne amiwa nkamwitaba ku meso a Tata wa mwiulu. 33 Kabiji awa ukankána ku meso a bantu ne 
aye naye amiwa nkamukana ku meso a Tata wa mwiulu. 


KITUFWAINWA KUSHIMUNA YESU 


Yesu Kilishitu witulaya’mba umvwe twamwitaba ku meso a bantu, ne aye Yesu uketwitaba ku 
meso a Lesa wa mwiulu. Kino kyawama bingi. Kushimuna Yesu ko kuba’mba kumwesha Yesu 
mu byubilo byetu ne mu ñambilo yetu. Ne obewa, ubenakwibabula bakwenu mambo a Yesu ne 
bulume bwanji bukatampe bwakonsha kwitupulusha na bubinyi? Ubenakwibabula bakwetu 
mambo a byo akubila Yesu mu kukupulushanyi? Bino byo bimo byo twafwainwa kuba umvwe 
twasaka kushimuna Yesu ku meso a bantu. 


Nangwa byonkabyo, umvwe tumvwa bumvu mambo a Yesu, kabiji kechi tumushimuna ne, kabiji 
tukankalwa kuba byo asaka, pano tubenakukana Nkambo yetu ku meso a bantu. Kyo kintu 
kyakosa kabiji kileta bulanda mu muchima wa Yesu. Twafwainwa kulomba lulekelo Iwa mambo 
kwi Yesu ne kumuketekela kwitukwasha kuba abya bintu bimutokesha pa muchima. Onkao 


mambo, tukabula kuyuka byo aambile Yesu pa kwamba mba: Ne amiwa nkamukana ku meso a 
Tata wa mwiulu. 


KECHI TWAFWAINWA KUCHINA BANTU NE 


Bantu bamo batama bingi. Boba bintu byakatazha. Bimye bimo bepaya bantu. Bino bakonsha 
kwipaya mubiji yenka; kechi bakonsha kwipaya mupashi ne. Mupashi kyo kibese kya muntu 
kechi kifwa ne. Mubiji byo ufwa, mupashi ubwela kwi Lesa ye umupana kwi atweba. “Kabiji 
byonka byo ebatongwela bantu kufwa jimo jonka, kabiji palutwe ke kuya ku kije” 
(Bahebelu 9:27). Obewa ne amiwa pamo tukeambila mambo kwi Lesa. Loma 14:12 

waamba' mba, “Kabiji atweba bonsetu umo umo tukeambila mambo kwi Lesa.” Lesa ye 
yenka ye twafwainwa kuchina. Monai Musapwishi 12:13, 14. “...Akamwai Lesa ne kulama 
mikambizho yanji; mambo kyo kyonka kyafwainwa kuba bantu. Mambo Lesa ukaleta 
byubilo byonse bya bantu mu kije, ne bintu byonse byafyamika nabyo pamo, nangwa 
byawama, nangwa byatama.” 


Lesa waamba mba kechi twafwainwa kuchina byo bakonsha kwitubila bantu ne. Bakonsha 
kwamba bubela bwatama mambo a atweba; bakonsha kwitukozha; bakonsha kwitwipaya, bino 
Lesa waamba mba kitufwainwa kumuketekela. Lesa wayuka byonse! Wakonsha kubala nsuki 
yetu ya ku mutwe. Lesa wayuka byonse! Wayuka kañonyi kacheche byo apona panshi. Atweba 
twakila bañonyi bavula ku kunema. Kechi wakonsha kwituvulula ne. Mu Bahebelu 13:5 Lesa 
waamba' mba, “...Kechi nkakushe nangwa kachechetu ne, ne kukulekelela nangwa 
kachechetu ne.” 





KIBABA 13. KISHIMPI KYA NJIMI WAKUSHILENGA NKUNWA 


Mateo 13:1-9 ne 18-23 


IMu jonkaja juba Yesu pa kulupuka 
mu nzubo, wakekajile ku kibumbu kya 
kizhiba. “Kabiji kwamupwijile 
mabumba akatampe, kepo ayile mu 
bwato, waikele monka; ne mabumba 


onse sa aimana kungye. 3Ne aye 
wibambijile mambo avula mu bishimpi 
amba, Talai! njimi walupukile na 

BE HESE a l A kukusa nkunwa; fkabiji pa kukusa, 
N o AE a E nkunwa imo yaponene pa jishinda, ne 
k Ba z T - y 
Cey bañonyi baiya, baja: > kabiji imo 


yaponene pa bibangabwe, pabula 
kuzhika mushiji: ponkapo ne kumena 
yamenene, mambo a mushiji wavula 


kafwako: "ne pa kusama juba, yasokelwe; ne mambo a kubula kwikizha mizhazhi, yaumine. "Ne 


ikwabo yaponene mu miba; ne miba yakomene ne kwiitatankanya: Spakuba ikwabo yaponene 
mu mushiji wawama, ne kusema yasemene, imo yasemene kitota, imo yasemene makumi atanu 


na jimo, imo yasemene makumi asatu. ? Awa ují na matwi a kumvwa, omvwe. 


l8Umvwai kabiji kishimpi kya njimi. 19Umvwe muntu waumvwa mambo a bufumu, ne 
kwiakwatakanya ne, ponkapo awa mubi waiya, ne kumusompolao akushiwá mu muchima wanji. 
Uno ye yewa wakushiwa nkunwa ya pa jishinda. 20Ne awa wakushiwá nkunwa ya pa 
bibangabwe, ye yewa waumvwá mambo, ponkapo wiatambula ne kwiasekelela; ?lnanchi ka aji 
na muzhazhi monka mwanji ne, wako- 
selamo pacheche; kabiji pa kubuka bya lumanamo nangwa bya lupato pa ano mambo, ponkapo 
wituntula. Ne awa wakushiwa nkunwa ya mu miba, ye yewa waumvwa mambo, kabiji bya 
kutabataba bya panopantanda, ne bujimbijimbi bwa bunonshi, byaipaya mambo, ne kupanga ke 
gm Kabiji awa wakushiwa nkunwa ya mu mushiji wawamá, ye yewa waumvwa mambo, ne 
kwiakwatakanya; ye upanga bipangwa kine, umo upanga kitota, umo upanga makumi atanu na 
jimo, umo upanga makumi asatu. 


KISHIMPI KYO KI KA? 
Kishimpi kyo kishimikizho kicheche kyakonsha kusolola kya bukine kyanema. 


BYA KUBA | 


aa Kitanshi kyaubiwa mu kukukwasha. 
1. Nkunwa yaponene pa jishinda yajilwe na 














2. Nkunwa yaponene pa bibangabwe kechi yajinga wavula ne; onkao mambo pa 
kusama juba 0. kabiji mambo a kubula kwikizha mizhazhi 

3. Nkunwa yaponene mu miba, ne yakomene ne kwiitatakanya. 

4. Nkunwa yaponene mu mushiji wawama ne kusema yasemene byavula. 





KULUMBULULA KWA KISHIMPI 


kwapan abulapo byambo. Kitanshi kyaubiwa mu kiki aa: 


1. Nkunwa yaponene pa jishinda yapashananya bantu baumvwa byambo bya bufumu bwa Lesa, 





bino kechi ne. Pano aye mubi waiya ne kusompola bukine bwakushiwa mu 
michima yabo. 
2. Nkunwa yaponene pa bibangabwe yapashañanya bantu baumvwa ne 





kwibitambula na lusekelo. Bino mambo kechi muji mpunzha ya mu michima ya byambo bya 
Lesa ne, byambo kechi byakonsha kwikala na mizhazhi yavula ne. Kabiji pa kubuka bya 
lumanamo nangwa bya lupato, ponkapo 
3. Nkunwa yaponene mu miba yapashañanya bantu Pa nya byambo bya Lesa, bino bya 
kutabataba bya nobe bya nzubo nangwa bya busulu nangwa kukebakeba lusekelo, 
byaipaya byambo. Bunonshi bya ino ntanda ibajimbaika bantu ne kutatankanya 
kabiji ne _ kene. 











4. Nkunwa yaponene mu mushiji wawama yapashañanya bantu baumvwa byambo bya Lesa ne 
kwibikwatakanya. Bebitambula mu michima na lusekelo kabiji batwajijila kubika Lesa ke 
mutanshi mu bwikalo bwabo. Makatazho ne lumanamo kechi byakonsha kwibalengela kufuma 
kwi Lesa ne. Kechi baswisha makatazho a pa juba pa juba kutwela ne kwibatatankanya ne, kabiji 
kechi batesha michima ku bunonshi ne. Babuka ne kukenkenta saka balomba ne kuketekela Lesa 
kwibakwasha. Onkao mambo bapanga kine, umo upanga kitota, umo upanga 
makumi atanu na jimo, umo upanga makumi asatu. 





JIPUZHO — OBEWA WI NANYI MUTUNDU WA MUSHIJI? 

Umvwe obewa kechi uji pamo nobe mushiji wawama watambula nkunwa yawama ne, yanga kwi 
Nkambo Yesu mu milombelo ne kumuswisha kutwela mu muchima wobe ne mu bwikalo bobe. 
Aye wakonsha kukukwasha kupanga bipangwa byavula. 





KIBABA 14. MUSALABU NE MUNCHINYA 


Mateo 16:24-28 


24Ponkapo Yesu wibambile bana banji ba 
bwanga’mba umvwe muntu wasaka kundondela, 
ekane mwine, ashikule musalabu wanji, 


andondelenga. 25Mambo aye wasaka kupulusha 
mweo wanji ukamutaya: pakuba awa ukantayila 


amiwa mweo wanji, ukamumona. 26Lelo 
ukajilamo ka muntu nangwa ukanonka ntanda 
yonse umvwe wataya mweo wanji? nangwa i ki ka 
kyo akapana muntu kya kupimpula na mweo 


wanji? 27Mambo Mwana muntu ukeya mu lukumo 
lwa Shanji na bamalaika banji; po po akafweta ku 
muntu ku muntu monka mwayila mingilo yabo. 
?Bkine nemwambila namba, po baji bamo 


baimana pano, kechi bakamona lufu nangwa 
pacheche ne, poso bakamone Mwana muntu kasa 





eya mu bufumu bwanji. 
MUSALABU WA BANTU BONSE 


Inge twasaka kulondela Yesu twafwainwa kuswa 


DSN AT a kwikana atwe bene ne kushikula musalabu ye 
R p KA witufukwijile Yesu. Yesu uji na musalabu ye 
apa AA twafwainwa kushikula obewa ne amiwa. Washile 


YA Ea : lukumo lwanji lonse mwiulu ne kwiya 
UA } ~C le panopantanda mu kwitupulusha ku lufu ne 
WA Ngehena ne kilende. Waswile ku-manama kya kine 

Y A na mambo a atweba. Bahebelu 12:2 witubula’mba 


Egy] 















aa aa “wakoseji 

Aa \ mn va aÝ Yesu, “wakosejilemo mu kumanama n 

S Saa LAME E> musalabu mambo a lusekelo Iwamutujilwe 
ka Wa a kulutwe, ne kutako muchima ku bumvu ne, 

” kabiji pano waikala konka ku kilujo kya 
jitanda ja Lesa.” Ee kine, Yesu wabwelele mwiulu mo muji lukumo ne lusekelo. Witukebela 
obewa ne amiwa kwiya ne kwikala nanji. Mu Yoano 14:3 Yesu witubula mba, “Kabiji inge 
naya na kwimumwena kuntu, nkeya jibiji, ne kwimutambula kwami ami mwine; namba 
akwa ko nji amiwa, ne anweba mukekale konka.” 





Kwikanya ko kubamba ka? Ko kuswa kwikala kwa kubula kuba bintu mu kuba” mba bakwabo 
bakonshe kwikala na kintu kikwabo kyakila mu kunema. Kampe Yesu wakonsha kukukebela 
kupana mali obe mu kuba” mba bantu babula kumvwa Mambo Awama a Yesu bakonshe 
kwiomvwa. Kampe wakonsha kukukebela kwikala kwa kubula kajo kimye kimo mu kuba mba 
mutaye kimye mu kumulombela umo wabula kwitabila nangwa umo wakolwa bingi. Kampe 
wakonsha kukukebela kukana kupota kintu kyo wasaka mu kuba” mba ukwashe bayanda ne 
bafwa na nzala. Kampe Yesu wakonsha kukukebela kuya ku mpunzha imo mu kubula bantu 
mambo a Yesu. Bimye bimo witukebela kulama bana bacheche babula bansemi ne kwibaleta mu 
mazubo etu mu kuba” mba twibalame bulongo. Ko aji mashinda avula apusana-pusana mo 
twakonshesha kwikanya atwe bene mu kukwasha bakwetu. 


MUPASHI WOBE WANEMA KUKILA BYA PANOPANTANDA 


Inge waingila ne kwingila kanatu wajinga munonshi mukatampe wakila muno mu ntanda, bino 
kechi watemwa ne kulondela Yesu ne, kabiji kechi wamuketekela Yesu ke Mupulushi wobe ne, 
nanchi wi kilubi kya kine. Mupashi wobe watayiwa! Kafwako kyawama kya panopantanda 
kyakonsha kwimukwasha ne, inge wataya bumi bwa myaka! I ki ka kyo akapana muntu kya 
kupimpula na mweo wanji? Muntu umo wasakile kutokesha bantu ne kisemi pa muchima kukila 
na byo asakile kutokesha Lesa pa muchima. Mu jino jishinda wapimpwile mupashi wanji na 
lutotelo Iwa bantu. Kafwako byawama nangwa milambu bya panopantanda byapanwa na bantu 
batama byaesakana na munema wa mupashi wa muntu ne. Kechi twafwainwa kuba kintu 
kyakonsha kwitufumya kwi Nkambo Yesu Kilishitu ne. 


BYA KUBA 


Labijilai uno veleshi: “Mambo Mwana muntu ukeya mu lukumo lwa Shanji na bamalaika 
banji; po po akafweta ku muntu ku muntu monka mwayila mingilo yabo.” —Mateo 16:27 


KIBABA 15. YESU WATEMWA BANA BACHECHE 


Mateo 18:10-14 


UA IS, 


l0 Jimukai! kechi musule nangwa 
kamotu ka tuno tuchehe ne: mambo 
nemwambila namba, bamalaika bato 





baji mwiulu bakelwa kutala pa kilungi 


kya Tata wa mwiulu. Mambo 
Mwana muntu waiya mba, Mpulushe 


balubilamo. 'ZAnweba 
mulanguluka mba ka? Kana muntu uji 
na mikoko makumi jikumi, palubapo 
umo, kechi ashe yoya iji makumi atanu 
na ana ne itanu na ina, kaye mu 
mitumba na kukeba yewa umo 





walubapo nenyi? 13 Kabiji umvwe wamumona, kine nemwambila namba, wamusekelela bingi 


kukila kusekela kwa yoya ikwabo iji makumi atanu na ana ne itanu na ina yabulá kuluba. l4Mo 
mwaya ne muchima wa Shenu wa mwiulu, kechi usaka nangwa kamotu ka tutu tucheche konaike 
ne. 


KINO KIBABA KITUFUNJISHA KA? 


1. Bana bacheche baji na bamalaika babo. Bano bamalaika bakelwa kutala pa kilungi kya Lesa 
mwiulu. Onkao mambo, tujimuke byo tuba na mwana mucheche. Kitufwainwa kukwasha mwana 
kuba byawama. 

2. Mwana muntu jo jizhina jikwabo ja Yesu Kilishitu, Mwana Lesa. Bimye bimo watelwa’mba 
Mwana muntu mambo wasemenwe kwi Maliya, mwanamukazhi wabula kusambakanapo na 
mwanamulume; kabiji bimye bikwabo watelwa’mba Mwana Lesa mambo Lesa ye Shanji. 

3. Ene mambo Kilishitu o aishijle panopantanda o a kupulusha balubilamo. 

4. Muntu byonka byo ayile na kukeba mukoko umo walubilemo, ne Yesu Kilishitu naye waishile 
mu kwitukeba ne atweba. 

5. Muntu byonka byo asekejile pa kumona mukoko walubilemo, ne Yesu Kilishitu naye usekela 
byo tumuswisha kwitupulusha. 

6. Yesu wasekela kyakila byo atana mwana mucheche wawama wa luketekelo waitabila mwi 
Aye. Kechi wasakile nangwa umo wa mu bano bana bacheche kulubilamo ne. Wasaka mba 
bonse bapuluke. 

7. Kino kitumwesha buneme bwa kufunjisha bana mambo a Yesu ne kwibatangijila kwi aye 
Yesu. 


KIMO KYA KULANGULUKAPO 


Jipuzho: Ki ka kikamwekela muntu waeseka kumukanya mwana kumwitabila Nkambo Yesu 
Kilishitu? 


Mukumbu: Yesu waamba mu Mateo 18:6 amba, “Pakuba awa ukekatuntwisha kamo ka 
tonka tuno tucheche twangitabila, kyamufwainwa aye kumukuchila jibwe jikatampe ja 


kupelapo mu nshingo yanji, akebile najo mu kizhiba.” 


YESU WASAKA MBA BANA BEYE KWI AYE 





Li Kabiji bamuletejilenga bana 
bacheche, amba, bebabike makasa: ne 


bana ba bwanga bebakainye. Mpakuba 
Yesu byo ekimwene, wafichile ku 
muchima, ne kwibambila mba, Balekai 
bana bacheche beye kwi amiwa; ne 
kwibakanya ne; mambo bufumu bwa 


Lesa bo bwa bonkaba bana. '"Kine 
nemwambila namba, Awa ukabula 
kutambula bufumu bwa Lesa pamo ne 
mwana mucheche, kechi ukatwelamo 


nangwa pacheche ne. Toponkapo aye 
wibatambwile mu maboko anji, ne pa 
kwibabika makasa anji, wibapesheshe. 





KIBABA 16. TWAFWAINWA KWIBALEKELA MAMBO BAKWETU 


Mateo 18:21-35 





2lPonkapo Petelo waishile ko aji 
amba, Nkambo, kana mulongo 
wambala mambo amiwa namulekela 


mambo bufumu bwa mwiulu 
bwapashañana pamo na mfumu umo, 
wasakilé kubalulula bya bakalume 
banji. ” Kabiji byo atatwile 
kwibibalulula, umo bamuletele kwi 
aye, wizhikijilé biumbi jikumi bya 
matalenta. “” Kabiji byo abujile bya 
kupanunwinamo, nkambo yanji 


wakambizhe mba, bamupotetu, ne mukazhanji pamo, ne bana, ne byonse byo aji nabyo, apane. 


26Ponkapo kalume wanji wamulambile panshi, ne kumupopwela’mba, Nkambo, bakintekele 


muchima, nkemupa byonsetu, shata. 2TPonkapo nkambo ya yewa kalume wamubile lusa, 


wamukasulwile, ne kumulekela ne byo ezhikijile ke byatu. Spa kulupuka, awa kalume wataine 
mukwabo kalume, wizhikijile kwi aye makumi jikumi a ndenali: ponkapo wamukwachile ne pa 


kikolomeno, amba, Mpene aya yo wizhikijile. ??Ponkapo kalume mukwabo kamulambile panshi 
ne kumusashijila mba, Mwane, bakintekele muchima, nkemupa. i OKabiji aye ka aswile ne: 


wakamutayile ne mu kaleya amba, poso apane byonse byo ezhikijile. 3lBakalume bakwabo, pa 
kumona byo auba, baubile bingi bulanda, bakamubujile ne nkambo yabo byonsetu byo aubile. 


; ?Ponkapo nkambo yanji wamwichile, wamwambile’mba, Obewa kalume watama, obewa 
nakulekele byonse byo wizhikijile, byo wansashijile: 33lelo obewa kechi wafwainwa kumubila 
lusa mukwenu pamo byonka byo nakubijile lusa amiwa nenyi? 2 4Ponkapo nkambo yanji ke 


bukaji, wamupaine ku bakabísha, poso akapanetu byonse byo ezhikijile. 39 Mo monka mo 
akemubila ne Tata wa mwiulu kana ne kwibalekela balongo benu mambo abo mu michima yenu 
ne. 


KINO KIBABA KITUFUNJISHA BINTU BYAVULA 

1. Byambo bya “makumi atanu na abiji ne jitanu na jibiji” bilumbulula mba lulekelo Iwa mambo 
lwetu kechi Iwafwainwa kuleka ne. 

2. Kalume wakongwele ku mfumu biumbi jikumi bya matalenta wajinga na nkongole ikatampe. 
Talenta umo wajinga na mutengo mukatampe, kabiji uno muntu wakongwele biumbi jikumi. 
Kyakosele bingi kupwisha ino nkongole. 

3. Kalume byo alombele butekanye kwi mfumu amba akonshe kumupa byonsetu, nanchi mfumu 
wamwesheshe butemwe bukatampe ne lusa lukatampe mu kwibalekelako nkongole yonse. 

4. Uno kalume wamwesheshe’mba wabula lusanchilo na mambo a kino kintu kya lusa byo ayile 
ne kukambizha kalume mukwabo kubwezha bicheche byo akongwele. Makumi jikumi a ndenali 
kechi mali avula ne. Wabujile bukishinka byo amukwachile ne kukeba mali anji. Lesa utala pa 
byubilo byetu byonse kabiji wamwene’mba uno kalume mutanshi kechi wamubile byawama 
kalume mukwabo aye mfumu byonka byo amumwesheshe butemwe ne lusa ne. 

5. Uno kalume mutanshi kechi waswile kumvwa kulomba kwa muyanji ne, kabiji wamutayile mu 
kaleya poso amba apane byonse byo akongwele. Inge wakankelwe kupana mali byo abujile 
kwikala mu kaleya, nanchi wakonsheshe kupana byepi saka aji mu kaleya? 

6. Kino kintu kyatama kyafikile ku matwi a mfumu. Kyamulengejile mfumu kuzhingila mambo 
wamwene’mba uno kalume kechi wajinga na lusanchilo byo atambwile lulekelo Iwa mambo ne. 
Uno kalume wafwainwe kuswa kulekela mambo bonse bamukongwejile mali anji. 

7. Mambo a kubula kulekela mambo, uno kalume watama watayilwe mwine mu kaleya, kabiji 
bamukabishe poso akapanetu byonse byo akongwele kwi aye mfumu. 

8. Yesu waamba mba: “Mo monka mo akemubila ne Tata wa mwiulu kana ne kwibalekela 
balongo benu mambo abo mu michima yenu ne.” 

9. Byambo bya Lesa bitubula mu Loma 3:23 amba. “Mambo bonse balenga mambo, kabiji 
bapelelelatu ne kufika ku lukumo Iwa Lesa ne.” Kechi twakonsha kulipila malipilo lwa bubi 
ne, mambo twabula koloka ku meso a Lesa. Bino aye Yesu, Watoka Wazhila, waishile mu 
kulipila malipilo a mambo etu byo afwile pa musalabu. Witukasulwile! 1 Yoano 3:5 
witubula’mba, “Kabiji anweba mwayuka’mba aye wamwekele mu kufumya mambo; ne 
mwi aye kechi muji bundengamambo ne.” 

10. Onkao mambo, Lesa byo etulekejile mambo etu mambo a Yesu ne kwiafumya onse, 


witukebela ne atweba kwibalekelako bakwabo mambo abo. Byo tulekelako bakwabo mambo 
abo, tumwesha kwi Lesa amba michima yetu yayulwa na lusanchilo mambo aye Lesa 
witulekelako mambo etu onse ne kukasulula witukasulula. 


S i, BIMO BYA KUVULUKA 






Kubwezha kyatama umvwe mukwetu witubila kyawama kyo kyatama; 
— bantu bavula babwezha byawana umvwe bebobila byawama; bino 

= kubwezha byawama na byatama ko kupashañana nanji Nkambo Yesu 

Kilishitu. Yesu walombejile balwanyi banji; kabiji wibalombejile abo 

> bamulengejile kumanama. Mu Luka 23:34, tutanga milombelo ya Yesu: 

gui) «Tata! mwibalekele mambo; mambo kechi bayuka kyo boba ne.” 





KIBABA 17. MUNONSHI UJI NA BULANDA 


Mateo 19:16-26 


lêKabiji ponkapo, muntu waishile ko 
aji, amba, Mufunjishi, i ki ka kyawamá 
kyo nsakuba, namba, mmone bumi 
bwa myaka? lkumvwa aye amba, 
Mambo ka mwangipuzha kyawamá? 
Ko aji umotu wawamá: kabiji umvwe 
mukeba kutwela mu bumi, mulame 


mikambizho. 'SNe aye 
wamwambile’mba, Ñanyi 
mikambizho? Kumvwa Yesu amba, 
Kwipayañana ne, Kuba bukende ne, 
Kwiba ne, Kwibabepela bantu ne, 


19Unemeke bashobe ne bainobe; 
kabiji, Utemwe mukwenu byonka byo 





witemwa obe mwine. 20Nsongwalume wamwambile’mba, Abyo byonse nebilama: kyo nabulwa i 


ki ka? 7! Yesu wamwambile mba, Umvwe musaka kulumbuluka, kapotololai byonse byo muji 
nabyo, ne kupana ku bayanji, kabiji mukekala na nsabo mwiulu: kabiji bino mwiye, mundondele. 


??Nanchi nsongwalume pa kwikyumvwa, kaye ne kuya ne ku muchima bwi! Mambo wajinga na 


nsabo yavulá. Aa Ponkapo Yesu wibambile bana banji ba bwanga amba, kine nemwambila 


namba, Ngamela kupita mu jiso ja nguya kyapélako, kechi kyakatazha pamo ne munonshi 
kutwela mu bufumu bwa Lesa ne. ”” Kabiji bana banji ba bwanga pa kwikyumvwa, bakuminye 


bingi, amba, Nanchi wayuka kupuluka nanyi? ?6Kabiji Yesu pa kwibatala, waambile’mba, Ku 
bantu kechi kikonsheka ne; pakuba byonse byakonsheka kwi Lesa. 


BYA KUBA 


A. Nembai mikambizho itanu Yesu yo abujile munonshi kulama. 
l. 














A 





B. Kumbulai ano mepuzho na EE nangwa INE. Inge mukumbu ye “ee,” pano nembai “ee”. Inge 
mukumbu ye “ine,” pano nembai “ine”. 

1. Uno nsongwalume waambile’mba nalamine ino mikambizho 

yonsenyi? 
2. Kana Yesu waambile’mba inge uno nsongwalume wasaka kulumbuluka, wafwainwa kuya ne 
kupotesha byonse byo aji nabyonyi? 
3. Uno nsongwalume wafwainwa kupana mali anji ku banonshinyi? 
4. Yesu wamwipwizhe uno nsongwalume kwiya ne kumulondelanyi? 
5. Uno nsongwalume walondejile Yesunyi? 
6. Uno nsongwalume wafumineko na lusekelonyi? 




















KIBABA 18. KILISHITU WIBABUJILE JIMO BANA BANJI BA BWANGA MAMBO A 
BIKAUMWEKELA 


Mateo 20:17-19 





VKabiji Yesu byo ayilenga ku Yelusalema, wapatwileko ba jikumi na babiji, ne kwibambila mu 
jishinda amba, ISTalai, tubenakuya ku Yelusalema; kabiji Mwana muntu bakamusolola ku 


bañanga bakatampe ne ku banembeshi; ne abo bakamufwisha nao a lufu, Vkabiji bakamufikizha 
ku Bagentila, ne abo nabo bakamubila mwenga, ne kumututaula, ne kumupopa pa musalabu: 


kabiji mu juba ja busatu ukasangulwa. 
LUFU LWA YESU KECHI LWAJINGA LWA MAPUSO NE 


Bantu batama saka bakyangye kumupopa Kilishitu pa musalabu, Yesu wibabujile bana banji ba 
bwanga bikamumwekela. Lufu lwanji Iwa pa musalabu Iwajinga kibese kya kufukula kwanji kwa 
kwitupulusha ku bubi bwetu. Yoano 3:14, 15 witubula mba: “Kabiji byonka byaimikile 
Mosesa mulolo mungyetu, byo kyafwainwa ne Mwana muntu akemikwe byonkabya; amba 
bonse bamwitabila bekale na bumi bwa myaka.” Atweba bonse twafwainwa kwikala na 
michima yayula lusanchilo mambo a kuyuka mba Yesu witufwijile. Mutundu wa kikoba kyetu 
nangwa kyalo kyo twaikalamo kechi byanema ne. YESU WIBAFWIJILE BANTU BONSE. 
Monai 2 Kolinda 5:15. 


Kyambo kya “bonse” kitongola obewa ne muntu yense waitabila! Inge OBEWA waitabila’mba 
Yesu Kilishitu wafwile pa musalabu mu kupulusha OBEWA mu bubi bobe, pano OBEWA 
ukekala na BUMI BWA MYAKA! 


“Lesa byo ebatemwisha ba panopantanda, wapaine Mwananji yenkawa umo....” 
—Yoano 3:16 





KIBABA 19. YESU BAMUKWACHILE 


Mateo 27:11-26 


llKabiji Yesu waimene ku meso a mwine ndamakyalo; kepo mwine ndamakyalo 
wamwipwizhe’mba, Obewa wi mfumu wa Bayudeanyi? Kumvwa Yesu amba, Mwafikilapotu. 


l?Kabiji byo bamushinawine ku bañanga bakatampe ne bakulumpe, wazhindaminepotu. 

k Ponkapo Pilato wamwambile’mba, Ka waumvwa byavulá byo babenakukushinawina nenyi? 
l4Kabiji aye ne kumukumbulapotu nangwa kakyambo kamotu ne. Onkao mambo mwine 
ndamakyalo wakuminye bingi. S Kabiji mu moba a kijilo mwine ndamakyalo wakelelwenga 
kwijikasulwila jibumba kaili umo, ye basakile abo bene. l6Kabiji bajinga na kaili ye bayukile ku 
bonse, jizhina janji Balabasa. l7Kepo byo bapwijile pamo bonse, Pilato wibambile’mba, 
Mwansaka nemukasulwile ñanyi, Balabasanyi, inyi Yesu, ye batela mba, Kilishitu? IS Mambo 
aye wayukile’mba, Mambo a kichima o bamusolwela. VKabiji byo aikele pa kipona kya kije, 
mukazhanji watumine jiwi kwi aye amba, Mumuleketu ao muntu waoloka; mambo lelo 
namulabukila byatama byavula. ?0Kabiji bañanga bakatampe ne bakulumpe bebaswishishe 
mabumba’mba, Tulombai Balabasa, Yesu tumonaune. ?lKabiji mwine ndamakyalo 
wibepwizhe’mba, Nanyi wa mu bubiji 
bwabo ye musaka nemukasulwile? 


Kumvwa abo amba, Balabasa! 22Pilato 
wibambile’mba, Nanchi i ki ka kyo 





nsakumuba Yesu, ye batela mba, 
Kilishitu? Kumvwa bonse amba, 


Bamupope ku musalabu. 3Kumvwa 
aye amba, Nanchi, lelo kyabipa kyo 
auba i ki ka? Kepo babijikishe bingi 
kyakilá amba, Bamupope ku 





a 











m NI a 
j musalabu. ?”4Kabiji Pilato, pa 
l kuyuka’mba, Kechi namona mwa 
kwibakanyinya ne, kabiji kiwowo 
kikatampe ke kibuke, watambwile mema, ka owe ku maboko ku meso a jibumba, amba, 
Nefungako mu ano mashi a aye’we, muntu waoloka; mambo enu anwe bene. a Kabiji bonse 


bantu baitabile’mba, Mashi anji etushinkamane atweba ne bana betu. 26Ponkapo wibakasulwijile 
Balabasa; pakuba Yesu, wamututawile, ne kwibapa aye amba, Bamupope ku musalabu. 


BYA KUBA 


Pa peji 41 kulutwe muji mepuzho akonsha kukumbulwa kufuma biji mu Kibaba 19. Tangai 
kibaba jibiji, pano kumbulai mepuzho. 

1. Byo bamushinawine Yesu ku bañanga bakatampe ne bakulumpe, Yesu kechi waambile 

ne. 

2. Kino kyamulengele mwine ndamakyalo kukumya 
3. Balabasa wajinga jizhina ja 
4. Pilato wamukasulwile ñanyi ku bantu? 
5. Bantu babijikile’mba bamupope Yesu ku 




















KIBABA 20. MUNCHINYA WA MIBA WAPAINWE KWI YESU 


Mateo 27:27-30 














m, 





?7Ponkapo bashilikale ba mwine ndamakyalo, 
bamutwajile Yesu mu kipango kya ndamakyalo, ne 
kukungulula ko aji bonse ba mu kiombe kyabo. ““Kabiji 
bamuvujile bivwalo byanji, ne kumuvwika kivwalo 




















kyachijisha. > Kabiji balukile munchinya wa miba ne 
kumuvwika ku mutwe wanji, ne jitete mu kuboko kwanji 
kwa kilujo; kabiji bamufukaminenga panshi, ne 
kumwendeleka’mba, Mutende, Mfumu wa Bayudea! 

3 OKabiji bamushipile mate, ne jitete bamwangachilejo ne 
kumupumajo mu mutwe. 


YESU BAMUBILE KA? 


Bantu batama bamubile Kilishitu bintu byatama. Kabiji ne atweba twafwainwa kuketekela 


kumanama mambo a Kilishitu. Bantu batama kechi batemwa Lesa ne. Kechi batemwa Yesu 
Kilishitu ne, kabiji kechi batemwa bantu basaka kwikala bwikalo bwawama ne. Yesu witubula 
pa mambo a kino mu Yoano 15:18-20:- “Inge kabiji ba panopantanda bemushikwa, 
mwayuka mba, babangijile kunshikwa amiwa. Inge mwaji ba panopantanda inge ba 
panopantanda bemutemwa, mambo batemwa babo bene: pakuba anweba byo mwabula ba 
panopantanda, ne amiwa nemusalulula mu ba panopantanda, ba panopantanda 
bemushikwa. Vulukai byo nemwambile namba, Muzha kechi wakila nkambo yanji ne. 
Inge bampachile amiwa, kabiji bakemupata ne anweba....” Yesu uji na byambo byawama 
bya kwitushilañana mu Yoano 16:33, “Bino bintu nemwambila namba mumwene mutende 
mwi amiwa. Panopantanda kumanama ko kwenu: byonkabyo koseshai michima yenu; 
amiwa nepashinda panopantanda.” 


BYA KUBA 


mepuzho. 
1. Bashilikale bamuvujile Yesu bivwalo byanji ne kumuvwika kivwalo 
2. Balukile munchinya wa ne kumuvwika ku ; 
3. Bamwendelekele Yesu byo bamufukaminenga panshi ne kwamba mba, Mutende 
wa Bayudea. 

4. mate ne kumupumajo mu mutwe na 























KIBABA 21. BAMWIPAYA YESU 


Mateo 27:31-38 ne 50-54 
3INe pa kupwa kumwendeleka, bamuvujile kivwalo, ne kumuvwika bivwalo byanji mwine, ke 


bamutwale ne kumutwala mu kumupopa pa musalabu. i ?Kabiji byo bafuminemo, bamwene 
muntu mwina Kilene, jizhina janji Shimona; ne kumukakachizha bamukakachizhe mba, Tuye 


nobe, usende musalabu wanji. 9? Kabiji pa kufika kuntu ko batela mba, Ngolongota, ko 
kuba mba, Kuntu kwa kiboyongolo, 3 fbamupele binyu byavwangakaná na ndulu amba, atome: 
kabiji pa kutompapo, ka aswile kutoma ne. r Kabiji byo bamupopele pa musalabu, batelenga 


bubale bwa kwabenyamo bivwalo byanji; 36e kwikala baikele konka na kumutala. ” TKabiji 
babikile peulu ya mutwe wanji kishinawino kyanji kyanembelwe’mba, UNO YE YESU 
: ERY [asn MFUMU WA BAYUDEA. °SKepo 
z f WI ; 






bapopeleko pa misalabu pamo nanji 
batupondo babiji bapukúla bintu, umo 
ku kilujo, mukwabo ku kipiko. 

























h eE h ka KAA am KG 
LAA a OKabiji Yesu wabijikile jibiji na jiwi 
P 


; peA jikatampe ne kuleka walekele mweo 








wanji. a lKabiji ponkapo, kipembe kya 








ii j MINI TINA MUN mu nzubo yazhilá ya Lesa kyatabukile 
i wi ni ke bibiji, kufuma peulu ne kufika 


panshi; ne mushiji watenkene, ne mabwe nao alajikile; >? pe bilende nabyo byasabikile; kabiji 








mibiji yavula ya bazhijikwa baponene kala mu tulo, nayo yasangwilwe; 53ke balupuke mu 
bilende, byo asangukile Yesu, batwelele mu muzhi wazhilá ne kumweka ku bantu bavulá. 


3 fKabiji mukulumpe wa bashilikale, ne abo bo ajinga nabo na kumutala Yesu, pa kwikimona 
kitentanshi, ne bintu byaubilwe, ke moyo mukatampe, amba, Kine uno waji Mwana Lesa. 


YE NANYI? 


1.Bamukakachizhe hanyi muntu kusenda musalabu wa Yesu? 
2. Bapopeleko bañanyi pa misalabu pamo nanji Yesu, umo ku kilujo, mukwabo ku kipiko? 








3. Mukulumpe wa bashilikale ne abo bo ajinga nabo sa bamutala Yesu, pa kwikimona 
kitentanshi ne bintu byaubilwe, baambile” mba Yesu ye ñanyi? 








KIBABA 22. BYO BAMUBIKILE YESU MU KILENDE 


Mateo 27:57-66 


3 TKabiji juba, pa kufika mabanga, 
kwaishile munonshi mwina Alimatea, 
jizhina janji Yosefwa, ne aye wajinga 
mwana wa bwanga wa Yesu: ? Saye 
wakamulombele Pilato mubiji wa 
Yesu; Pilato kepo akambizhe’mba, 


Bamupe. 2 Kabiji Yosefwa wasendele 
mubiji, wamupombele mu kisapi 


kyatoka kya linenyi, 60e kumubika 
monka mu kilende kyanji mwine kya 
katataka, kyo asongele mu jibwe: ne 
aye waalumwijileko jibwe jikatampe 
ku kibelo kya kilende, kaye. “' Kabiji 
Maliya wa ku Mangadala wajinga 
konka, ne Maliyatu mukwabo, 
baikajile kasa batalañana na kilende. 





6?Kabiji kesha, jo juba ja kulondakana na ja Kunengezhezha jimo bya kijilo, bañanga bakatampe 
ne Bafaliseo bapwijile kwi Pilato, amba, E Mwane, twavuluka byo aambile awa mujimbijimbi 


byo akijinga mumi, amba, Pa kupitapo moba asatu nkasanguka. 64Onkao mambo 
mukambizhe’mba, Kilende bekilame bulongo poso jikafike juba ja busatu, kuchina’mba, bana 


banji ba bwanga bakamwangatamo, ne kwibabu-la bantu amba, Wasanguka mu bafu: byonkabyo 
bujimbijimbi bwapelako bukakila butanshi. 65Pilato wibambile’mba, Bakalama muji nabo: 


yainga, ne kwikilamisha byonka byo mwayuka kuba. 66Kabiji ke baye ne kuya, balamishishe 
kilende, ne kubikako katetesho ku jibwe, bakalama sa baji konka. 


YOSEFWA WAMUTEMENWE KILISHITU 


Yosefwa, munonshi, wamutemenwe Yesu ne kusaka wasakile kumuzhika mu kilende kyanji 
mwine kya katataka. Yosefwa wafukwile kuzhikwa mwine mu ino mpunzha byo akafwa, bino 
pano, wasaka Nkambo yanji kwikala mu ino mpunzha yawama. Butemwe bwa kine bwa 
kutemwa Yesu bwabulwa kwikajila mwine. Butemwe bushilañana kyonse kimye. Butemwe 
bukeba mashinda a kwingijilamo. Ne anweba, mwatemwa Yesunyi? Mwatana jishinda ja 
kumwingijilamonyi? Mubenakuba ka mu kumwingijila Yesunyi? 


YESU WAELELE MWEO WANJI 


Yesu mwayila kyaswa muchima wanji mwine, waelele mweo wanji mu kwitupulusha anweba ne 
amiwa ku bubi bwetu. Kufuchila mambo kwakebele lufu Iwanji ne kwichila kwa mashi anji 
anema. Bahebelu 9:22 witubula’mba, “...Pabula kwichila mashi lulekelo Iwa mambo 
kafwako.” Yesu waalukile ke kitapisho kyumi kyaitabilwa, mambo kechi mwajinga bubi mwi 
Aye ne. Yoano 1:29 witubula’mba, “Talai ye Mwana mukoko wa Lesa, ye ufumya 
bundengamambo bwa ba panopantanda!” Kafwako muntu mukwabo nangwa umo wakonsha 
kufwa pa musalabu mu kufumya bubi ne, kabiji kafwako nangwa kimo nobe siliva nangwa 
ngolode, nangwa bañombe nangwa kintu kikwabo kyumi, kyakonsha kufumya bubi ne. Monai 1 
Petelo 1:18, 19: “Byo mwayuka mba, Mwakujilwe ku bwikalo bwenu buncha bo 
mwatambwile ku bashakulu benu, kechi na bintu bibóla pamo ne siliva ne ngolode ne, 
poso na mashi anemá, nobe a mwana mukoko wabulá bulema....” 


Tuyuke byepi amba Yesu waelele mweo wanji mwayila kyaswa muchima wanji mwine? Yoano 
10:18 witubula mba, “Ka paji uñangataye ne, pakuba namwela ami mwine. Nji ne lu sa 
lwa kumwela, kabiji nji ne lu sa Ilwa kumutambula jibiji....” YESU YE UJI NA BULUME 
BONSE. Kabiji monai ne Mateo 28:18. 


Yesu byo aimene ku meso a Pilato, aye Pilato walangulukile” mba wajinga na luusa lwa kupopa 
Yesu pa musalabu, nangwa luusa | wa kukasulula Yesu. Bino, monai byambo bya Yesu biji mu 
Yoano 19:11: “Kumvwa Yesu wamwambile mba, Kechi uji na lu sa pe amiwa ne, poso 
wapewalo kwiulu ....” 


Kilishitu waelele mweo wanji na mitundu yonse ya bantu, kabiji bamo bafuma mu bisaka byonse 
ne ba mu mitundu yonse baketabila mwi Yesu Kilishitu ne kupuluka bakapuluka. Yukai amba ne 
obewa ye umo wa bantu baitabila mwi NKAMBO YESU. Tangai Lumwekesho 5:9: “Kabiji 
baimba Iwimbo mupya amba, Anweba yenu mwafwainwa kutambula buku, ne kushinkula 
tutetesho tujipo: mambo anweba mwaipayilwe, kabiji mwamupotejile Lesa na mashi enu 
bantu ba mu bisaka byonse, ne ba mu njimi yonse, ne ba mu mitundu yonse, ne ba mu 


mikoka yonse.” 
BALWANYI BA KWA YESU BAESEKA KUMULAMA MU KILENDE 


Bañanga bakatampe ne Bafaliseo, balwanyi ba kwa Yesu, basakile kuyuka kya kine amba kilende 
kyashinkika bulongo mu kuba” mba kafwako nangwa umo wakonsha kwiba mubiji wa Yesu ne. 
Kino kilengela lusanguko lwa Yesu kumweka kyakila mu kukumya, mambo twayuka namba 
kechi kyakonshekele bantu kwiba mubiji wanji ne. Bashilikale babikilwe ku kilende mu 
kwikilama bulongo. Mu kibaba 23 tukamona kyakukumya kyamwekele! 


MABOKO AJI NA BUTATAJI 


“Kana mambo ka kyo kyawamina kusekelela na mambo a Kalvali?” Muntu umo wangipwizhe 
jino jipuzho byo alangulukile” mba kyatama kusekelela na mambo a musalabu wa Yesu. 
Waambile mba, “Langulukai na mambo a kupopwa pa musalabu kwa bena Loma. Mu lufu lonse 
lo akonsha kufwa muntu, luno lwakila mu kutama. Musalabu waajilwe panshi, kabiji bamubikile 
muntu ponka, ne kupopa bapopele misomali ikatampe mu maboko ne maulu kuchina’mba 
wakeya kufumapo. Ne musalabu waimikilwe ne kuzhikwa mu kimbo. Ne yewa muntu 
bamulekejile ponka pa musalabu kufikizha ne kimye kya kufwa kwanji. O ene mambo bena 
Kilishitu basekelela na mambo a Kijilo kya Nkambo.” Uno muntu walangulukile mba kechi 
kintu kyawama kya kusekelelamo ne. 


Bino amiwa naambile mulunda nami amba, “Mubenakulanguluka pa byamwekele kwa kubula 
kumvwisha mo byaimena ne. Kechi mubenakwibinungakanya pamo na yewa wafwile ne. Lekai 
nemubulepo kintu kicheche kyo naumvwinepo jimo.” 

Kwajinga mwanamukazhi walamba, bino maboko anji ajinga na butataji bulengesha moyo. Byo 
papichile myaka yavula mwananji wakuminyenga bingi kyalengeshe maboko a inanji kwikala na 
butataji kya kuba” mba kechi wakonsha kutalako ne, kanatu na milanguluko ya kutalako bibi. 


Juba jimo waambile kwi inanji amba, “Mama, natemwa kutala kilungi kyenu ne meso ne nsuki. 
Byonse byawamisha, bino maboko enu kechi amweka bulongo ne. Atama; kechi nakonsha 
kwiatala ne. Kana mambo ka o atamina na butataji?” 


Inanji waambile mba, “Umvwa kwi amiwa mwanami, kabiji nsakukubula na mambo a maboko 
ami. Nalangulukilenga namba kechi nkakubula ne, pano kyawama kukubula mu kuba’mba 
uyuke. Papita ke myaka jikumi pano wakijinga mwana mucheche nobe bañondo basatu, najinga 
na byavula bya kuba lukelo lumo. Nakwamishe ne kukubika kwa bunke bobe mu kamwanya 
kobe’mba ulale. Nabwelele mo ntekela mu kupwisha mwingilo wami saka nashinkula matwi ami 
na kuteleka ku kujila kobe. Naingijilenga kya kine. 


Pa kupita kimye naumvwine mawi a balunda netu saka babenakunyemena ku nzubo yetu ne 
kujila bajijile’mba muji mujilo. Nanyemene kufuma mo ntekela amba mfike ku kibamba kyobe. 
Namwene kibelo saka kibenakutema kya kine na mujilo. Nakwachile kisapi ne kwivwetakyo ku 
bipuzhi ne ku mutwe ne kunyemena konka ku jilungwila ja mujilo jajinga konka ku kibelo amba 
nkonshe kukupulusha. Nashinkwile kibelo ne kukukwata saka nakupomba ne myemba. 


Nanyemene kufuma mu nzubo. Mutwe wami, kilungi ne bipuzhi byami byonse byajingatu 
bulongo mambo a kisapi, bino maboko ami apile kya kine. Jino jo jashi na mambo a maboko 
ami, kabiji kyo kyalengela” mba maboko ami atame.” 


Pano pa kumvwa bino bintu, uno mwana waubile ka? Wakwachile maboko atama a inanji na 
minwe yanji yawama ne kwiafyompa na mivumbo yanji. Ne kutala mu meso a inanji ke 
ambe’mba, “Mama! Natemwa kulamba kwa kilungi kyenu, meso ne nshingo ne nsuki yenu, bino 
maboko enu, neatemwisha kukila.” Onkao mambo twafwainwa kulanguluka pa mambo a lufu 
lwa Yesu, ne na lufu lwanji lwa pa Kalvali. 

(Byafuma ku Presbyterian Banner) 


BYO TWAFWAINWA KUBA 


1. Twafwainwa kwisolola mambo etu kwi Kilishitu mu kuba mba tutambule lulekelo Iwa mambo 
(1 Yoano 1:9). 

2. Twafwainwa kwitabila mwi Yesu Kilishitu amba tupuluke (Byubilo 16:31). 

3. Twafwainwa kutemwa Lesa na muchima yense ne mweo yense ne mana onse (Mateo 22:37). 
4. Twafwainwa kumwitaba Kilishitu, Mwana Lesa, ku meso a bantu (Mateo 10:32). 

5. Twafwainwa kwikala bwikalo bwa kutokesha Lesa pa muchima (1 Tesalonika 4:1). 





KIBABA 23. YESU WASANGUKA MU BAFU 


Mateo 28:1-10 

IKabiji ja Sabado pa kupita ke buye na 
kukya mu juba jitanshi ja mulungu, 
baishile ba Maliya wa ku Mangadala 
ne Maliyatu mukwabo mu kumona 








kilende. ?Kabiji ponkapo, kwajinga 
kitentanshi kikatampe; mambo malaika 
wa Nkambo waikijile mwiulu kwiya 
kwalumunako jibwe, waikele ponka pa 


jibwe. 3 Wamwekelenga no kubesha 
kwa mvula, kabiji kivwalo kyanji 
kyajinga to pamo no sinó: fkabiji na 
mambo a kumuchina bakalama 
bazakaminenga, ne kwaluka baalukile 


pamo nobe bafwá. “Kumvwa malaika 
wibambile banabakazhi amba, Kange 
mube moyo ne; mambo nayuka 
namba, mumukeba Yesu, ye bapopele 





pa musalabu. Ka aji muno ne; mambo 


wasanguka, monka mo aambile. Iyai, mumone po alajilenga Nkambo. TKabiji yainga lubilo, 


kebabulai bana banji ba bwanga mba, Wasanguka mu bafu; kabiji umvwai, watangilako ku 


Ngalilea; konkakwa mukamumona; umvwai, byo nemubula. SKabiji bafumineko bukiji ku 
kilende, kabiji bajinga na moyo, ne lusekelo lukatampe pamo; bayile lubilo mu kwibabula bana 
banji ba bwanga. Kabiji ponkapo, Yesu wibasambakene mba, Mutende! Kabiji baishile ne 


kumukwata ku maulu, ne kumupopwela bamupopwegjile. l0Kepo Yesu wibambile’mba, Kange 
mube moyo ne: yainga kebabulai balongo bami bayenga ku Ngaililea, ko ko bakantana. 


BYA KUBA 


Pa kupwisha kutanga Kibaba 23, nembai mikumbu yafwainwa mu byalondelapo. 

1. Malaika wa Nkambo waikijile mwiulu kwiya kwalumunako . Kivwalo kyanji 
kyajinga to pamo no 
2. Bakalama baubile bingi moyo; maanen ne kwaluka baalukile pamo nobe 








KILISHITU WASHINJILE lufu ne Ngehena ne kilende amba ne atweba twikale na bumi bupya. 
Waamba mu Yoano 14:19 amba, “...Byo naikala na bumi amiwa, ne anweba nenuwa 
mukekalanga nabo.” Waamba mu Yoano 11:25,26 amba, “...Amiwa yami lusanguko ne 
bumi: awa wangitabilá amiwa, nangwa afwe; ukamona bumi; ne bonse bají na bumi ne 
kungitabila amiwa kechi bakafwe myaka yonse nangwa pacheche ne....” 





KIBABA 24. BYAMBO BYAPELAKO BYA YESU 


Mateo 28:16-20 


Topakuba bana banji ba bwanga jikumi 
na umo, bayile ku Ngalilea, konka ku 


mutumba ye ebalayile Yesu. VKabiji 
pa kumumona, bamupopwejilenga. 
Pakuba bamo bazhinaukilenga. 


l8Kabiji Yesu waishile ko baji ne 
kwibambila mba, Lõsa lonse napewalo 
ne lwa mwiulu ne lwa pano panshi. 


19Onkao mambo yainga na 
kwibasambisha ba mu mikoka yonse ya 
bantu baluke ke bana ba bwanga, ne 
kwibabatiza mu jizhina ja Tata ne ja 


Mwana ne ja Mupashi Wazihilá: 29 
kwibafunjisha balamenga byonse byo 
nemukambizhe: kabiji talai, amiwa nji 
nenu moba onse, ne kufika ku juba 





jikapelako. 


Mulunda netu byo abenakufwa, twasaka kuba byonse byo asaka. Byambo byanji byapelako 


byaikala mu milanguluko yetu, kabiji twayuka namba abya byaambile muntu uji pepi na lufu 
saka akyangye kwitusha, byanema bingi. Byambo bimo byapelako bya Yesu, Mupulushi wetu, 
saka akyangye kukanjila mwiulu ne, byo bino: “... Yainga panopantanda ponse, mukasapwile 
mambo awama ku bilengwa byonse” (Mako 16:15). 


Ne anweba mubenakwingila bulongo mu kufikizha bino byambonyi? 
KYANEMENA KA KWIBABULA BAKWABO? 


Byubilo 4:12 waamba mba, “Kabiji lupulukilo kechi luji mu mukwabo nangwa umo ne: 
pakuba kechi paji jizhina jikwabo muno munshi, japewa mu bantu, jo twafwainwa 
kupulukilamo ne.” Bino bitumwesha mba YESU ye LUKETEKELO lumo lonka lwa 
kutambula bumi bupya! 


Yoano 14:6 waamba mba, “Kumvwa Yesu wamwambile mba, Amiwa ne jishinda, ne 
bukine, ne bumi: ka paji wiya kwi Batata ne, poso pe amiwa.” Pano twamona mba YESU jo 
JISHINDA jimotu ja kwiya kwi Lesa Tata. 


KIPIMO KYA KUYUKA AWA ULONDELA KILISHITU KYA KINE 


Yesu waamba mba, “Inge mwantemwa, mukalama mikambizho yami,” (Yoano 14:15). 
Mukambizho mutanshi mukatampe watanwa mu Mateo 22:37. Utongola byo twafwainwa 
kwikala ne Lesa. Ye uno: “Ukamutemwa Nkambo Lesa wobe na muchima wobe yense, ne 
na mweo wobe yense, ne na mana obe onse.” Mukambizho wa bubiji utongola byo 
twafwainwa kwikala ne bantu bonse. Watanwa mu Mateo 22:39. “...Ukatemwa mukwenu 
pamo byonka byo witemwa obe mwine. Pa yo yino mikambizho ibiji po pa kishina kya mu 
buku yense wa Mizhilo, ne wa Bangauzhi ba Lesa” (Mateo 22:40). 





KIBABA 25. YESU UKABWELA JIBIJI 
BIYUKILO BYA KWIYA KWANJI BYO BI KA? 


Tangai chapita 24 wa Mateo mu kumona kipikichala kya biyukilo bya kubwela kwa Kilishitu. 
Bimo byatongolwa byo bino: 

1. Bakilishitu bavula ba bubela bakeya ne kwamba’mba, Amiwa yami Kilishitu, kabiji 
bakajimbaika bantu bavula. Kechi twafwainwa kwibalondela ne (vs 5, 23, 24 ne 25). 

2. Tukomvwa makondo ne nkuwa ya makondo. Mukoka ukemana mukoka mukwabo, ne bufumu 
bukemana bufumu bukwabo (vs 6, 7). 

3. Kukekala bipowe bya nzala ne bitentanshi ne kuku ne kuku (vs 7, 8). 

4. Bena Kilishitu bakebafikizha mu malwa ne kwibepaya; kabiji bakebashikwa ku mikoka yonse 
ya bantu pa jizhina ja Kilishitu. (vs 9) Kilishitu waishile panopantanda mu kwitumanamina amba 
ne atweba tukekale na bumi bwa myaka, kabiji, pano, twakonsha kumwesha butemwe bwa 
kutemwa Yesu monka mu kumanama mambo a jizhina janji. 

5. Nangwa byonkabyo, bena Kilishitu bavula baketuntula ne kuleka kulondela Kilishitu. 


Bakesolola bene na bene, ne kwishikwa bene na bene (vs 10). 

6. Kabiji bangauzhi ba bubela bavula bakeya, ne kwibatwala mungi bavula. Bakamwesha 
biyukilo bikatampe ne bya kukumya mu kwibajimbaika bena Kilishitu nangwa bano bena 
Kilishitu bakosa bingi (vs 11, 24). 

7. Kukekala ne kuja ne kutoma ne masongola ne kupana mu masongola byonka byo kyajinga mu 
moba a Nowa (vs 37-39). 

8. Kabiji ponka pa kupwa malwa a aa moba, juba jikaluka ke bwi, ne nondo naye kechi akobe 
mwezhi ne, ne tubangabanga nato tukapona mwiulu, ne bya bulume bya mwiulu nabyo 
bikatenkena (vs 29). 


YESU UKEYA BYEPI? 


1. Kwiya kwanji kukekala kwakubazhimukilatu. Mateo 24: 27 waamba’mba, “Mambo byonka 
byuba kubesha kwa mvula kufuma ku musela ne kumweka ku muzhika; byo kikekala ne 
pa kwiya Mwana muntu.” 

2. Ukeya mu makumbi a mwiulu na bulume ne lukumo lukatampe (Mateo 24:30). 

3. “...meso onse akamumona...” (Lumwedesho 1:7). 

4. “Mambo Nkambo mwine ukekila mwiulu na mbila, na jiwi ja malaika mwine 
mukatampe, ne na ntolompita ya Lesa: ne bafu ba mwi Kilishitu bakasanguka patanshi; 
ponkapo ne atweba tukatánwa bomi, tukashikulwa nabo pamo mu makumbi, mu 
kusambakana nanji Nkambo mwiulu: byonkabyo tukekala ne Nkambo myaka ne myaka. 
Onkao mambo ikoseshai anwe bene na bene na bino byambo” (1 Tesalonika 4:16-18). 

5. “...uno Yesu, watambwilwa mwiulu kufuma kwi anweba, ukeya pamo byonkabi byo 
mwamumona kasa aya mwiulu” (Byubilo 1:11). 


MWA KWIKAJILA WANENGEZHEZHA JIMO KWIYA KWA YESU 


“Pakuba umvwe twenda mu kyeya, pamo byonka byo aji mu kyeya aye mwine, twaikala 
na lumvwañano lumo, atwe bene na bene, ne mashi a Yesu Mwananji etutokesha ku 
bundengamambo bonse” (1 Yoano 1:7). 


MWASAKA KUYA MWIULUNYI? 
Pentai jishinda jikatwala uno mwana mwiulu. 


Masalamo 86:5 — “Mambo anweba Nkambo, mwi 
wawamá, mwaswila jimo kulekela mambo, kabiji 
mwi wa lusa Iwavujisha ku bonse bemwita.” 
Yoano 14:6 — Yesu wamwambijile Tomase amba, 
“Amiwa ne jishinda, ne bukine, ne bumi: ka paji 
wiya kwi Batata ne, poso pe amiwa.” 





MWA KUFIKILA MWIULU? 


NTAMPULO 1 — IKALA NA BULANDA NA MAMBO A BUBI BOBE 


Kishimpi kya Bakaonde kyaamba mba “Naja nyenye, 
Satana wingijisha byubilo byatama amba ebakase bantu 
mu bubi. 

Witukasa mba kechi twakonsha kwikasulula atwe bene 
ne. 

Tyai na minyololo yenu kwi Yesu. Ye wakonsha 
kwimukasulula. 





NTAMPULO 2 — LAPILA NE KWISOLOLA MAMBO OBE KWI LESA 


1 Yoano 1:9 — “Umvwe twisolola mambo etu, aye ye wa kishinka ne koloka mu kwitulekela 
mambo etu, ne kwitutokesha ku bumbulwakoloka bonse.” 


UBULE YESU BYONSE — AYE UKOMVWA MILOMBELO YOBE 


Londela madots mu kuyuka hanyi wakonsha kuchimuna minyololo ya bubi? 


NTAMPULO 3 — ITABILA MWI YESU NE KUMU-TAMBULA MU MUCHIMA 
WOBE NE MU MWEO WOBE. 


Shinkula kibelo kya mu muchima ne kumuswisha Yesu kutwela mu muchima wobe ponka pano!! 


Lumwekesho 3:20 — “Tala, naimana ku kibelo kasa nkokaula: umvwe muntu waumvwa 
jiwi jami ne kunshinkwilako, amiwa nkatwela mo aji....” 


Twakonsha kuyukisha kya kine amba twi ba kwanji byo tulapila kya kine ne kwitabila. 
Loma 8:16 — “Aye Mupashi mwine ushimuna pamo ne mipashi yetu, amba twi bana ba 
Lesa....” 


Ne obewa, WAITABILA mwi Nkambo Yesu Kilishitu ke Mupulushi wobenyi? 


KUKOKELA BYAMBO BYA LESA 

1. Byo twalapila ne kwisolola bubi bwetu, kabiji 

2. Byo twaitabila mwi Nkambo Yesu Kilishitu ke Mupulushi wetu, 
3. Pano, kitufwainwa kukokela Byambo bya Lesa. 


Twafwainwa kutwajijila kwenda mu kyeya ne kulondela Yesu mu bwikalo bwetu bwa pa juba pa 
juba. Tangai 1 Yoano 1:7. 


NTAMPULO 4 — TWAJIJILA KWIKALA BWIKALO BWA LUKOKELO PA JUBA PA 
JUBA. 


Yoano 8:31,32 “...inge mukelwe monka mu mambo ami, abya kine mwi bana bami ba 
bwanga; ne anweba mukebuyuka bukine, ne abo bukine bukemukasulula ke bana ba 
bene.” 

KULOMBA KWI LESA PA JUBA PA JUBA KUKAKUKOSESHA 

BYA KUBA 


Pentai maboko abenakulomba mu kumwesha byo twafwainwa kuba 
inge twasaka kukoma mu bwina Kilishitu bwetu. 


TANGA BYAMBO BYA LESA PA JUBA PA JUBA 


Fya byambo bya Lesa mu muchima wobe. Labijila maveleshi avula. 





NE OBEWA WATAMBULA 
YESU KE MUPULUSHI WOBENYI? 


Umwwe wikyubile, nemba jizhina jobe monka mu uno muchima. 


UBULE BANTU BAKWABO MAMBO A YESU NE BYO 
AKUBILA. 





BINTU BYO TWAFWAINWA KUYUKA LESA 
WALENGELE NTANDA YETU 


Ntendekelo 1:1-25 

IMu ntendekelo Lesa walengele bya mwiulu ne ntanda. 
?Bino ntanda yajinga yavulañanatu yatutu; kabiji ponse 
ponse pa kalunga ka mema pakumbene mfishi; kabiji 
Mupashi wa Lesa wabakaminenga peulu ya mema. 

3 Ponkapo Lesa waambile’mba: Kwikale kyeya, ne kyeya 
kyamwekele. fKabiji Lesa wikimwene akya kyeya mba: 
Kyawama; kabiji aye waabenye kyeya ne mfishi. 


? Ponkapo aye watelele kyeya mba: Mute; ne mfishi 
wiitelele” mba: Bufuku. Byonkabyo kwajinga mute ne 





bufuku, ajo jo juba jitanshi. OKabiji Lesa waambile mba: 


Pekale mpunzha pakachi ka mema, yabanye mema ke pabiji. TByonkabyo aye walengele 
mpunzha ne kwabanya waabenye mema amba amo ekale munshi ya mpunzha ne akwabo nao 


ekale peulu ya mpunzha, ne kumweka kyamwekele byonkabyo. SKabiji Lesa wiitelele 
mpunzha mba: Jiulu. Byonkabyo kwajinga mute ne bufuku, ajo jo juba ja bubiji. ?Ponkapo Lesa 
waambile” mba: Mema aji munshi ya jiulu efungile kuntu kumo amba mushiji wauma amweke; ne 


kumweka kyamwekele byonkabyo. l0Kabiji watelele apa paumá amba: Ntanda, ne akwa 
kwifungila mema wateleleko mba: Tulunga twa mema. Kabiji wibimwene’mba: Byawama. 


llKabiji Lesa waambile’mba: Mushiji ameneshe bintu, yo nsono yúba nkunwa, ne bichi bipánga 
bipangwa bijí na nkunwa, byonse monka mwayila mitundu yabyo; ne kumweka byamwekele 


byonkabyo; 12 nushiji wameneshe bintu, yo nsono yúba nkunwa, monka mwayila mitundu yayo, 
ne bichi bipánga bipangwa bijí na nkunwa yabyo, monka mwayila mitundu yabyo. Kabiji Lesa 


wibimwene’mba: Byawama. 13 Byonkabyo kwajinga mute ne bufuku, ajo jo juba ja busatu. 


l4Ķkabiji Lesa waambile’mba: Mwikale byeya mu mpunzha ya mwiulu bya kwabanya mute ne 
bufuku amba bikale ke biyukilo bya kuyukilako bimye byatongolwa, ne moba, ne myaka. 


b Kabiji amba: Bikale ke byeya mu mpunzha ya mwiulu amba bipanenga kyeya pano pa ntanda; 


ne kumweka kyamwekele byonkabyo. lêKabiji Lesa walengele byeya bibiji bikatampe; akya 
kyabayá, ke kya kulama kimye kya mute, ne kyokya kyakepa, ke kya kulama kimye kya bufuku. 


Kabiji walengele ne tubangabanga nato. VKabiji Lesa wibibikile byonse mu mpunzha ya mwiulu 
amba bipanenga kyeya pano pa ntanda, 18 mu kulama kimye kya mute ne kimye kya bufuku, ne 
mu kwabanya kyeya na mfishi; kabiji Lesa wibimwene’mba: Byawama. 19 Byonkabyo kwajinga 


mute ne bufuku, ajo jo juba ja buna. ?0Kabiji Lesa waambile’mba: Mu mema mwikale bisamba 
ne bisamba bya bintu byumi ne bañonyi nabo bapitañanenga peulu ya ntanda mu mpunzha ya 


mwiulu. ? lKabiji Lesa walengele bilengwa byumi bikatampe bya mu kalunga ka mema, ne 
byonsetu byumi byénda bisamba bisamba mu mema, monka mwayila mitundu yabyo, ne bañonyi 


bonse, monka mwayila mitundu yabo. Kabiji Lesa wibimwene’mba: Byawama. 22Ponkapo Lesa 
wibipesheshe ne kwamba mba: Semainga ne kusemununa, muvule ne kukumbana monse mu 


mema ají mu tulunga, ne bañonyi nabo bavule pano pa ntanda. a Byonkabyo kwajinga mute ne 


bufuku, ajo jo juba ja butanu. ?”4Kabiji Lesa waambile’mba: Pano pa ntanda pekale bilengwa 
byumi monka mwayila mitundu yabyo, banyama 
ba kulela ne banyama ba mungye, monka 
mwayila mitundu yabo, ne bikalába panshi 
nabyo monka mwayila mitundu yabyo; ne 
kumweka byamwekele byonkabyo. 


29 Byonkabyo Lesa walengele banyama ba 
mungye monka mwayila mitundu yabo, ne 
banyama ba kulela nabo mwayila mitundu yabo, 
ne bintu byonse bikalaba panshi nabyo monka 
mwayila mitundu yabyo. Kabiji Lesa 
wibimwene mba: Byawama. 





LESA WALENGELE MUNTU 


Ntendekelo 1:26-31 


26Ponkapo Lesa waambile’mba: Tulenge bantu mu kipasha kyetu, betupashe; bekale na 
bunkambo bwa pa masabi a mu mema, ne bwa pa bañonyi bapíta mwiulu, ne bwa pa banyama, 


ne bwa pano pa ntanda ponsetu, ne bwa pa byonsetu byénda pano panshi. 21Byonkabyo Lesa 
walengele bantu mu kipasha kyanji, monka mu kipasha kyanji mwine mo mo ebalengejile. 


Wibalengele mwanamulume ne mwanamukazhi. kabiji Lesa wibapesheshe ne 
kwibambila’mba: Semainga ne kusemununa, muvule ne kukumbana ponse pa ntanda ne 
kwiikokesha; mwikale na bunkambo bwa pa masabi a mu mema, ne bwa pa bañonyi bapíta 


mwiulu, ne bwa pa byumi byonsetu byénda pano pa ntanda. > Kabiji Lesa wibambijile” mba: 
Umvwai, nemupa nsono yonse yuba nkunwa iji pano pa ntanda ponse, ne bichi byonse bipanga 


bipangwa biji na nkunwa yabyo; bino bikekala ke kajo kenu. 3 OKabiji ne ku banyama bonsetu 
baji pano pa ntanda, ne ku bañonyi bonsetu bapita mwiulu, ne ku byonsetu byénda pano pa 
ntanda, byo byonse biji na bumi, napana mitundu yonse ya nsono, ikale ke kajo kabyo; ne 


kumweka byamwekele byonkabyo. 3 lKabiji Lesa wibimwene byonsetu byo alengele, kabiji 
byonsetu byaji byawamishatu. Byonkabyo kwajinga mute ne bufuku, ajo jo juba ja butanu na 
jimo. ; 


Ai 





Ntendekelo 2:7 


TKepo Yehoba Lesa abumbile muntu na lukungu 
lwa panshi, kabiji wapuyile ne muya wa bumi mu 
myona yanji, byonkabyo ne muntu waalukile ke 
mumi. 


BIMO BYA KUVULUKA 


Muntu wapusana na bintu byonse byumi. Kechi 
tuji pamo ne banyama ba mungye ne. Buku Wa 
Lesa witubula mu 1 Kolinda 15:39 buno bukine 
bukatampe: “Nyama yonse kechi iji pamo ne: 
kuji imo ya bantu, imo ya banyama, imo ya bañonyi, imo ya masabi.” Mubiji wa muntu 
wapusana na mibiji ya bilengwa byumi bikwabo, kabiji muntu walengelwe na mupashi mumi. 
Byo twasemwa tukekala pantu pamo. Baitabila mwi Nkambo Yesu Kilishitu ke Mupulushi wabo 
bakekala na bumi bwa myaka, bino aba bakana kutambula Yesu mu michima yabo bakekala mu 
lukabisho lwa myaka ne myaka. Yoano 5:28, 29 waamba mba, “Kange mukumye kyo kino ne: 
mambo juba jibenakwiya, jo bakomvwa bonse bají mu bilende jiwi janji, kepo 
bakafumamo; baubilénga byawamá, ku lusanguko lwa bumi; aba baubilénga byatamá, ku 
lusanguko lwa kije.” 


Atweba bonse tukemana mu kije kya Kilishitu. Bahebelu 9:27 waamba’mba, “Kabiji byonka 


byo ebatongwela bantu kufwa jimo jonka, kabiji palutwe ke kuya ku kije.” Loma 14:10-12 
waamba' mba, “...mambo atweba bonse tukemana ku kipona kya kije kya Lesa. Mambo 
kyanembwa mba, Aye Nkambo amba, Byonka byo naikala na bumi, manungo onse 
akafukamina kwi amiwa, ne njimi yonse ikatotanga Lesa. Kabiji atweba bonsetu umo 
umo tukeambila mambo kwi Lesa.” 


Ano maveleshi amwesha mba atweba twapusana na banyama. Kya kine banyama bafwa ne 
kubwela ku lukungu lwa panshi, bino Musapwishi 3:21 utongola kya kine lupusano lwa mupashi 
wa muntu ne mupashi wa banyama. Waamba'mba, “Nanyi wayuka” mba mupashi wa muntu 
uya kwiulu kabiji ne mupashi wa nyama wikila munshi ya ntanda?” 


Onkao mambo, twamona mba mupashi wa muntu ubwela kwi Lesa wamulengele. Musapwishi 
12:7 witubula mba: “Kabiji ne lukungu sa lukyangye kubwelela ku mushiji ko Iwajinga 
kala, ne mupashi naye sa akyangye kubwelela kwi Lesa yenka wamupaine.” 


MUNTU WAKAJILWA MUPULUSHI 


Loma 3:23 — “Mambo bonse balenga mambo, kabiji bapelelelatu ne kufika ku lukumo 
Iwa Lesa ne.” 

Loma 5:12 — “Byonkabyo, bundengamambo byo bwa-twelele panopantanda ku muntu 
umo, ne lufu nalo Iwatwelele na bundengamambo, kabiji byonkabyo ne lufu Iwakumbene 
ku bantu bonse, mambo bonse balengele mambo.” 

Yoano 3:5 — “...inge muntu ne kusemwa ku mema ne ku Mupashi ne, kechi akonshe 
kutwela mu bufumu bwa Lesa ne.” 


LESA UMWENA MUPULUSHI 


LOMA 5:6-11 — “Mambo byo twakiji banekaná, mu kimye kyafwainwá Kilishitu 
wibafwijile babulá kwakamwa Lesa. Mambo muntu kampe kechi amufwile mololoketu ne: 
kana muntu wa lusa kampe umo usakuchinchika ne kumufwila. Pakuba aye Lesa 
witumwesha butemwe bwanji mwine bo etutemenwamo, mambo, byo twakijinga 
bandengamambo, Kilishitu witufwijile. Mambo pano, byo twabingishiwa na mashi anji, 
kine kabiji tukapulukila mwi aye ku bukaji bwa Lesa. Mambo umvwe byo twakijinga 
balwanyi, twapwaine ne Lesa mu lufu Ilwa Mwananji, pano byo twapwana, kine kabiji 
tukapulukila mu bumi bwanji; namo kechi monkamotu ne, kabiji twasekela ne mwi aye 
Lesa monka mwi Nkambo yetu Yesu Kilishitu, mo twatambwila pano bupwanyi.” 


Yoano 3:16, 17 — “Mambo Lesa byo ebatemwisha ba panopantanda, wapaine Mwananji 
yenkawa umo amba, bonse bamwitabilá kechi bonaike ne, poso amba bekale na bumi bwa 
myaka. Mambo Lesa kechi watumine Mwananji panopantanda mu kwibazhachisha ba 
panopantanda ne; poso amba ba panopantanda bapulukile mwi aye.” 


TWAFWAINWA KUKETEKELA MWI KILISHITU AMBA TUPULUKE 


Yoano 3:18 — “Aye wamwitabila kechi wazhatwa ne: pakuba awa wabula kwitabila 
wazhatwa kala, mambo kechi waitabila mu jizhina ja Mwana Lesa yenkawa umo ne.” 
Byubilo 16:31 — “Kumvwa abo amba, Itabilai Nkambo Yesu, musakupuluka anweba, ne 
ba mu nzubo yenu pamo.” 

Yoano 5:24 — “Kine, kine, nemwambila namba, Aye waumvwa mambo ami, ne 
kumwitabila aye wantuma uji na bumi bwa myaka, kechi ukeya mu kije ne, pakuba mu 
lufu wafumamo, wapitaila ku bumi.” 


Mikumbu Ya Mepuzho 


Mikumbu ya mepuzho onse mu uno buku “Lusekelo” Mateo atanwa munshi amba mwakonsha 
kukyonga mwingilo wenu ne kuyuka mikumbu yafwainwa. Kutala ku uno peji ne, kanatu 
mwapwisha mepuzho onse. Inge mwakankalwa asatu nangwa abiji nangwa jimo, nanchi 
mwaubatu bulongo. 


Peji 1, 2 
A. 1. Maliya 2. Mupashi Wazhila 3. malaika 4. Emanuele 5. Lesa tuji nanji 


Peji 5 

A. 1. Ee 2. Ee 3. Ine 

B. Kabiji pa kutwela mu nzubo bamwene mwana sa aji ne inanji Maliya; ke bamulambile ne 
kumulambila panshi ne kumupopwela; ponkapo basolwele nsabo yabo ne kumupa bya bupetu 
bya ngolode ne libona ne mola. 


Peji 8 
A. 1. Mwiulu 2. nzhiye, buki 


Peji 10 
A. 1.40 2. Diabola 3. shinkwa 


Peji 13 
A. 1. Andeleo 2. Kuta bukonde mu mema 3. Yoano 4. makonde 


Peji 15, 16 

A. Tata wetu wa mwiulu, Jizhina jenu jizhile. Bufumu bwenu bufike. Kyaswa muchima wenu 
kyubiwe pano panshi, byonka byo kyubiwa mwiulu. Mwitupeko kajo ketu ka lelo. Ne 
kwitulekelako mambo etu, byonka byo twibalekela betuléngela mambo. Kabiji kechi mwitutwale 
mu lweseko ne, mwitupokolole kwi yewa mubi. Mambo bufumu bo bwenu ne bulume ne 
lukumo myaka ne myaka. Amena. 


Peji 21 
A. 1. wa mana 2. wabula mana 


Peji 27, 28 


A. 1. bañonyi 2. mushiji, yasokelwe, yaumine 3. miba 4. bipangwa 
B. 1. byambo, bebikwatakanya 2. byambo, betuntula 3. panopantanda, byambo, kupanga 4. 


bipangwa 


Peji 37, 38 

A. 1. Kwipayañana ne. 2. Kuba bukende ne. 3. Kwiba ne. 4. Kwibabepela bantu ne. 

5. Unemeke bashobe ne bainobe. 6. Utemwe mukwenu byonka byo witemwa obe mwine. 
B. 1. Ee 2. Ee 3. Ine 4. Ee 5. Ine 6. Ine 


Peji 41 

A. 1. Kyambo kimo 2. bingi 3. kaili 4. Balabasa 5. musalabu 
Peji 42 

A. 1. kyachijisha 2. miba, mutwe jitete 3. Mfumu 4. bamushipile, 
Peji 44 

A. 1. Shimona 2. batupondo babiji 3. Mwana Lesa 

Peji 50 

A. 1. jibwe, sino 2. bafwa 





BYA KUBA 


Pa mepuzho alondelapo nemba “Ee” umvwe wakonsha kukumbula kya kine amba “Ee.” 
=L. Byo watanga uno buku “Lusekelo,” waumvwa mba Lesa kasa abenakwamba ku 
muchima wobenyi? 
2. Wakeba kwikala ke mwana wa Lesa ne kwikala na bumi bwa myakanyi? 
3. Waumvwa bulanda na mambo a bubi nangwa bintu byatama byo waubilenyi? Uji na 
kizaku kya kine kya kuleka bubi bobenyi? 

4. Walomba kala kwi Yesu ne kumubula’mba naumvwa bulanda na mambo a bubi 
bwaminyi? 

5. Walomba kwi Yesu kanatu ne mutende wa mu muchima waiya kabiji wayuka mba 
Yesu waumvwa milombelo yobe ne kukulekelako mambo obenyi? Vuluka” mba Yesu 
walaya mba umvwe twisolola mambo etu, aye ye wakishinka ne koloka mu kwitulekela mambo 
etu. (Tangai 1 Yoano 1:9 uji pa peji 55 mu uno buku.) 

6. Ubenakuketekela mwi Kilishitu ke Mupulushi wobenyi? 

7. Mwayila bukwasho bwa Nkambo waswa kumulondela ne kulomba pa juba pa juba 
kwi aye amba akukwashe mu kwikala bwikalo bwa kumutokesha Lesa pa muchimanyi? 

= 8. Ukeseka kwibakwasha bakwabo kutambula Yesu ke Mupulushi wabo pamonyi? 








KILISHITU UKABWELA JIBIJI! 





IKALAI BATENGELELA JIMO 

Mateo 24:44 — “Ne anweba mwikale ba kutengelela jimo: 
mambo Mwana muntu ukeya mu kimye kyo mwabula 
kuketekela.” 

Uno buku kechi ye wa kupana ku jibumba ja bantu ne. Wafwainwa 
kwingijishiwa na muntu bunke bwanji, nangwa na kipanyi kicheche 
kya kufunda Buku Wa Lesa. 

